14 « maiatza « 2018 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 14 maiatza 2018 17:00\n– Aurkezpena: “Creando y recreando Peter Pan”\nParte-hartzaileak: Estibaliz Canto, Kultura, Hezkuntza eta Kirol zinegotzia; Iker Olazabal, Musika Bandaren zuzendariordea; Jaione Oribe, Música, Arte y Proceso (MAP) institutuko musikoterapeuta, eta Marta Martín Freire, Autismo Araba elkarteko lehendakaria.\nEguna: maiatzak 15, asteartea\nLekua: udaletxeko prentsa-aretoa\n– Aurkezpena: Desagertutako Pertsonei buruzko 6. Topaketa\nParte-hartzaileak: Gorka Urtaran, Gasteizko alkatea; Ibon Uribe, Galdakaoko alkatea; Asier Albizua, Arrigorriagako alkatea; Marisol Ibarrola, topaketa teknikoen antolatzailea, eta Ana Herrero, Borja Lázaroren ama\n– Elkargune eta auzoguneetako 2019ko udal aurrekontuen gaineko eztabaida-prozesuaren aurkezpena, Gizarte Kontseiluaren eskutik.\nParte-hartzaileak: Belén Martínez eta Victor Allende, Gizarte Kontseiluaren ordezkariak\n– Harrera, San Isidro Nekazariaren eguna dela eta\nUdalak harrera egingo die Gasteizko udalerriko administrazio-batzarren ordezkariei, San Isidro Nekazariaren eguna dela eta.\n– Lidergo Etikoaren Biltzarra irekitzea\nParte-hartzaileak: Gorka Urtaran alkatea eta Iñigo Urkullu lehendakaria\nKulturak 175.000 euro bideratuko ditu hiriko 36 proiektutara\nKategoriak: Prentsa oharrak — Etiketak: Estíbaliz Canto — Komunikazio Zerbitzua / Servicio de Comunicación — 14:29\nDiru-laguntza honek –100.000 eurokoa 2016an– ekitaldi sendotuetarako igoerak ekarri ditu, eta sortzen ari diren edo berriak diren ekitaldien aldeko apustua egitea ahalbidetzen du.\nEstibaliz Canto zinegotziak gidatzen duen Kultura, Hezkuntza eta Kirol Sailak proposaturik, Tokiko Gobernu Batzarrak sendotutako ekitaldi eta jaialdietarako 174.979 euroko diru laguntzak ematea onetsi zuen joan den ostiralean. Horiekin 36 proiektuk jasoko dute laguntza, eta horrek berretsi egiten du azken urteotako goranzko joera.\nCantok adierazi duenez, “deialdiaren helburua gasteiztarrei zuzendutako ekimen irekiei laguntzea da, kulturaren arloko sustapena, sorkuntza, prestakuntza eta zabalkundea xede dutelarik udal jarduera osatzen badute“. Horren haritik, “Udalak kultur arloko agenteekin hartutako konpromisoetako bat da laguntza ematea esperientzia berriak lantzeko, edo lehendik dauden eta funtzionatzen duten programei jarraipena emateko, zerbitzuaren jardueraren osagarri gisa, edozein arlotan: prestakuntza, sormena, zabalkundea, ikerketa…”.\n“Hori dela eta, apurka-apurka Kultura Plan Estrategikoaren filosofia eta helburuekin bat datozen igoerak egiten dira. Diru-laguntzen bidezko proiektuen arteko lehiaketaren sistema onena dela uste dugu, baina horretarako partidak ongi hornituta egon behar du” nabarmendu du Kultura arduradunak.\nHorren ildotik, 2016an 100.000 eurokoa zen partida 150.000era igo zen 2017an, eta egun 175.000 eurokoa da.\nHorretaz gain, 2017an bi ataletan banatu zen diru-laguntza, kultur eragileek eskatzen zuten bezala, eta aurten beste bi berrikuntza izan dira eragileen eskaerei jarraiki. Lehena: laguntza orain 12.000 eurokoa da gehienez (lehen 10.000koa) eta puntuazioaren araberako laguntza-tarteak ezarri dira (80 puntutik gora: 10.000 eurotik 12.000ra bitartean; 60 puntutik 80ra: 5.000 eurotik 10.000ra bitartean; 50 puntutik 60ra: 1.000 eurotik 5.000ra bitartean), eta hartara ekitaldi egonkor eta sendotuenei gutxieneko laguntza egonkorra izaten laguntzen zaie.\nBigarrena: balioespen-irizpideetan berrikuntzak izan dira, eta proiektua bera balioetsiko da antolatzailea baino gehiago. Hartara, sortzen ari diren kultur eragileek ere har dezakete parte.\n25 proiektu lehen atalari dagozkio: Kulturaren edozein esparru —arte eszenikoak, musika, ikus-entzunezkoak, letrak, folklorea, arte plastikoak edo beste— sustatzera zuzendutako programak. 147.000 euro (iaz baino 23.800 gehiago). Poetak maiatzean, Korterraza, inTacto, Aitzina Folk, Big Band Festival …\n11 proiektu bigarren atalari dagozkio: Dinamizazio soziokulturalera, kulturartekotasuna sustatzera, bizitza kulturala bultzatzera eta antzekoetara zuzendutako programak. 27.000 euro (iaz baino 1.179 euro gehiago). Kulturarteko asteak, jardunaldi europarrak, Afrikako jaialdia, Zabaldantzan eta abar.\nBeraz, irizpide eta kopuru berriekin, Poetak maiatzean jaialdia, esaterako, 8.600 euro jasotzetik 11.000ra igo da, Korterrazak 3.000 euroko igoera izan du, InTACTOk 2.300. Honekin batera do alderaketa taula batean.\n“Bistakoa da hiriko kulturaren bilakaerak kezkatu egiten gaituela, eta horrenbestez sailaz haratago egiten den lan bikaina sustatzen ahalegintzen gara, eta diru-laguntza hau funtsezko zutabea da” amaitu du Canto andreak.\nGasteizko udalak gertatu berri den eraso matxista gaitzesten du\nKategoriak: Prentsa oharrak — Etiketak: Indarkeria matxista — Komunikazio Zerbitzua / Servicio de Comunicación — 14:11\nGure udalerrian gertatu berri den eraso matxistaren inguruan, Vitoria-Gasteizko Udaletik adierazi nahi dugu erasoa irmotasunez gaitzesten dugula eta haren aurka gaudela. Horrez gain, biktimari eta haren inguruari laguntza osoa eskaini nahi diogu eta jakitera eman nahi diogu gertu izango gaituela eta bere esku jarriko ditugula behar dituen baliabide psikologikoak, juridikoak, sanitarioak, babesekoak eta harrerakoak. Bukatzeko, bere interesei eragiten dien informazio guztia izango duela bermatu bermatzen diogu.\nHorren harira, Vitoria-Gasteizko Udalak Indarkeria Matxistaren aurrean jarduteko eta hari aurre egiteko Protokoloaaktibatu du kasuaren berri izan eta haren ikuspegirik osoena eta zehatzena izateko aukera eman duen informazioa egiaztatu bezain azkar. Jarraian, bilera baterako dei egin du, informazio guztia biltzeko eta erantzun instituzionala zein biktimarentzako eta haren inguruarentzako arreta koordinatzeko.\nAzpimarratu nahi dugu indarkeria matxistak giza eskubideak larritasunez hausten dituela eta garrantzi handiko arazoa dela, indarkeria jasaten duten emakumeen eta LGTBI pertsonen duintasunari eta osotasun fisikoari eta moralari eraso egiten diena. Indarkeria hori ez dute ekintza isolatu batzuek osatzen; gure gizartea osatzen duten jokabide esplizituz, mezu sexistez eta sinboloez osatutako sare bat da, eta emakumeak gizonen mende mantentzea eta indarrean den sistema hetereopatriarkalak finkatutako mugak hausten dituen\ngorpurik, eredurik edo jokabiderik ez onartzea helburu du.\nHori guztia dela eta, biktimari eta haren familiari egin beharreko jardueketak jakinarazi ostean, Udalak:\nEz du gaitzespen-kontzentraziorik deituko, biktimak uste baitu era horretako ekitaldi batek ez diola lagunduko berreskuratze-prozesuan. Nolanahi ere, aurrerantzean jarreraz aldatzeko aukera egongo da.\nUdalak eta San Martineko auzo-elkarteak berritu egin dute hitzarmena\nKategoriak: Prentsa oharrak — Etiketak: Partaidetza eta Gizarte Etxeen zinegotzi Isabel Martínezek, San Martineko auzo elkartea — Komunikazio Zerbitzua / Servicio de Comunicación — 13:07\n6.000 euro jasoko ditu, berriz ere, auzoko ia 3.000 pertsonentzat 60 bat jarduera antolatzen dituen elkarteak\nGaur sinatu dute urteko hitzarmena Partaidetza eta Gizarte Etxeen zinegotzi Isabel Martinezek eta San Martineko auzo-elkarteko lehendakari Bernardino Mendizabalek. Bide batez, elkartearen instalazioak bisitatzeko eta elkarteak antolatzen dituen jarduera bertatik bertara ezagutzeko baliatu dute ekitaldia.\n“San Martineko auzo-elkarteak hainbat urte daramatza auzoko haur, gazte eta helduen garapen pertsonala eta aisialdiaren erabilera aktiboa eta positiboa sustatzen, jarduera soziokultural ugari eskainiz udalaren gizarte etxeetako eskaintzaren osagarri, biztanle asko izan arren auzo horrek ez baitu gizarte etxerik; agerian jarri behar den lan bikaina egiten dute, eta auzoarekin dugun konpromisoa berritu” adierazi du Martinez andreak.\nUdalak 2008an eraiki zuen San Martineko zentro soziokultural berria. Udal aretoa erabiltzeko baimena bitarte, elkarteak bere gain hartu zuen zentroaren kudeaketa guztia eta, hori zela eta, elkarteak hainbat zerbitzu (ikasketa gela, elkartzeko gela) eta jarduera berri jarri zituen zentro horretan. Beraz, zabaldu egin zen hitzarmena.\nHorrenbestez, 2009tik aurrera, hitzarmena ikasturte baterako izatetik urte naturalekoa izatera pasa zen. Hitzarmenaren bidez, 2017an elkarteak 60 jarduera desberdin antolatu zituen: 176 talde izan ziren eta 2.700 parte-hartzaile (adin guztietakoak, 4 urtetik 90 urtera bitartekoak)\n“Udalaren balioespena oso positiboa izan da, bai aurkeztutako programa gauzatzeari bai hori justifikatzen duen oroitidazki ekonomikoari dagokienez“- adierazi du partaidetzaren arloko zinegotzi arduradunak-. Horrekin lotuta, udalak onetsi egin du San Martineko auzo-elkarteak 2018rako aurkeztu duen jarduera-programa berria, “bat datozelako proiektu horren helburua eta udalak esku-hartze komunitarioaren alorrean duen jarduera-ildoa” adierazi du Martinez andreak.\nHiru eguneko arte eszenikoen jaialdia antolatu dute adinekoentzako zentro soziokulturalek, Ibaiondoko gizarte-etxeko antzokian\nKategoriak: Prentsa oharrak — Etiketak: Adinekoentzako zentro soziokulturalak, Ibaiondoko gizarte-etxea, Peio López de Munain — Komunikazio Zerbitzua / Servicio de Comunicación — 11:37\nGaur arratsaldean hasiko da, Ibaiondoko gizarte-etxeko Félix Petite antzokian, hiru egunez iraungo duen arte eszenikoen jaialdia, adinekoentzako zentro soziokulturaletako antzerki-, dantza- eta abesbatza-lantegietan egindako lanaren emaitza.\nAstelehen honetan hasiko da jaialdia, 18:30ean, eta maiatzaren 16ra arte iraungo du. Guzira, hiru emanaldi izango dira, zeinetan “lantegi horietan diharduten adinekoek egiten duten lana erakutsiko baitiegu herritarrei. Aldi berean, pertsona horiek motibatzeko aukera bat izango da, ikasturtean ikasitakoa eta egindako aurrerapenak agertokian erakusteko aukera bikaina izango baitute”, azaldu du Gizarte Politiken eta Osasun Publikoaren zinegotzi Peio López de Munainek.\nAntolatzaileek Eurovisión aukeratu dute jaialdiaren zeharkako gaitzat. Sei zentrotako hamar taldek parte hartuko dute bertan.\nMikro-antzerkiko lantegia (Txagorritxuko adinekoentzako zentro soziokulturala)\nDantza- eta koreografia-lantegia (Araneko adinekoentzako zentro soziokulturala)\nAreto-dantzen lantegia (Sansomendiko adinekoentzako zentro soziokulturala)\nBi abesbatza (Ariznabarreko adinekoentzako zentro soziokulturaleko Haritz Zaharra eta San Prudentzio adinekoentzako zentro soziokulturaleko Voces de Ayer)\nAreto-dantzako bi talde (Sansomendiko adinekoentzako zentro soziokulturala)\nMunduko dantzen lantegia (Ariznabarreko adinekoentzako zentro soziokulturaleko Kaskazuri)\nMunduko dantzen lantegia (San Kristobaleko adinekoentzako zentro soziokulturala)\nAntzerki-lantegia (San Prudentzio adinekoentzako zentro soziokulturala)\nEmanaldi guztiak 18:30etik 20:00etara bitartean izango dira.


Panazea edo tripetako zarata? - Bizigiro - Berria\nJoshia Zayner zientzialariari biologo punk deitu izan diote, baina berak nahiago du bere buruari biohacker deitzea. Iazko urtarrilean, San Frantziskoko (AEB) hotel bateko gela batean itxi zuen bere burua. Gela osoa plastikoz estali eta goitik behera desinfektatu ondoren, antibiotiko dosi handiak hartu zituen hiru egunez. Helburua: bere hesteetako mikrobio guztiak akabatzea.\nTxikitatik izan ditu Zaynerrek hesteetako arazoak. Sendagileak esan zion behin litekeena zela Hesteetako Hanturazko Sindromea pairatzea (Chronen gaitza esaterako). Baina Zaynerrek biofisika ikasi zuen Chicagoko unibertsitatean, eta punkaren zuk zeuk egin leloari jarraikiz, bere buruari gorotz txertaketa bat egitea erabaki zuen. «Biohacker bat biologiarekin gauza azkarrak egiten dituen pertsona bat da», esan du, definizio gisa. Azken batean, zientzialarien artean klasiko bat izan da beti norbere buruarekin esperimentuak egitea.\nAntibiotiko dosi handien ondoren, emaile baten gorotza sartu zuen bere liseriketa aparatuan. «Emaitza zoragarria izan da. Neure burua ere harritzerainokoa». Biohacker-rak esan duenez, berak ere ez zuen espero horren ongi funtzionatzea, ezta onurak horren luze irautea ere. «Oraindik ondo sentitzen naiz, eta ez ditut izan esperimentuaren aurretik pairatzen nituen sintomak: odola gorozkietan, esaterako».\nGizakiaren gorputzean bizi diren mikroorganismoen komunitateari flora esan izan zaio. Baina mikrobiota hitza erabiltzen dute orain zientzialari askok, bakterioak, onddoak eta legamiak ez direlako landareak. Mikrobiotaren zenbakiak guztiz ikusgarriak dira: gorputzeko giza zelula bakoitzeko, hamar mikrobio daude gizaki batean. Poetak esan zuen bezala, gizakia ez da, hein handi batean, bere baitakoa.\nGizaki bakoitzak duen mikrobiota ezberdina da, hatz markak edo DNA baino zehatzago identifika dezake gizabanakoa. Organismo batean bizi diren mikrobio guztien DNAren multzoari mikrobioma esaten diote.\nAzken bizpahiru urteotan, ikerketa lerro ugari zabaldu dira mundu osoan mikrobiotaren eta gizabanakoaren arteko harremanaren inguruan. Gorotz txertaketaren teknikari bidea eman diote ikerketok. Horren funtsa honako hau da: osasuntsu den gizaki baten gorotza gaixo bati hesteetan sartzea, gaixoaren mikrobiota eraldatzeko.\nAukeren atea danbateko batez zabaldu du horrek: gizentasun morbidoa dutenek mikrobiota mota bat dute, gantzak errazago xurgatzen dituzten bakterioz hornitua. Mikrobiota berezia dute depresioa pairatzen dutenek. Kaliforniako Unibertsitateko Elaine Hsiaok saguekin frogatu zuenez 2015ean, hesteetako mikrobioek lotura zuzena dute serotonina ekoizteko prozesuarekin: zorionarekin loturiko serotonina hormonaren %90 hesteetan sortzen da. Mikrobio espezie batzuek suntsitu egiten dute han serotonina sortzeko ezinbestekoa den triptofano aminoazidoa.\nBadira gorotz txertaketak kirolerako errendimendua handitzeko teknika gisa proposatzen dutenak, Lauren Petersen mikrobiologoak, kasurako. Bere buruari eliteko txirrindulari baten gorotza txertatu zion zientzialari estatubatuarrak. Bi hilabeteren buruan «pertsona berria» zela adierazi zuen. Teknika dopin mota berri bat ez ote den eztabaidatzen hasi dira.\nBi urte gorotza txertatzen\nRosa del Campo sendagileak bi urte daramatza gorotz txertoak egiten Madrilgo Ramon y Cajal erietxean. Dagoeneko 30 bat egin ditu.\nProzedura honelakoa da: emaile osasuntsu baten gorotza hartzen dute, litro erdi uretan disolbatzen dute, iragazi egiten dute zuntz aztarnak kentzeko, eta, azkenik, gaixoaren heste itsuan sartzen dute, kolonoskopia batez. «Oso erraza da, eta merkea. Emaileek ez dute kobratzen eta, normalean, senideak dira», esan du ikertzaileak.\nPneumoniarekin eta bestelako infekzioekin ospitaleraturiko gaixoekin erabiltzen dute tratamendua. Antibiotikoen eraginez, hesteetako bakterioak galtzen dituzte, Clostridium difficile izan ezik, esporak sortuta bizirik irauten duelako (horregatik izena, hiltzen zaila delako). Horrek sortzen du beherako hilgarria. Gorotz txertoarekin mikrobiotaren aniztasuna berreskuratzen du gaixoak.\nBeste lerro bat zabaldu du Del Camporen taldeak kolitis ultzeraduna tratatzeko. Azken horretan ez du horrenbesteko arrakastarik, edonola ere. «Clostridium difficile-ren kasuetatik %90 sendatzen ditugu horrela, kolitis ultzeradunaren kasuan, berriz, %40-50».\nGorotz bankua du Del Campo doktoreak erietxean. Emaileen gorotzak dituzte han izoztuta, larrialdi kasuetan erabiltzeko. Praktika erietxe guztietara zabaltzeko lanean dabil ikertzailea.\nJoseba Bikandi eszeptikoa da. Immunologia, Mikrobiologia eta Parasitologia Saileko irakaslea da EHUko Gasteizko Farmazia Fakultatean. «Beti jan izan ditugu mikroorganismoen kultiboak», esan du, eta jogurta eta kefirra aipatu ditu. «Baina mikroorganismo horiek ez dira gure hesteetan egonkortzen». Horregatik jan behar dira behin eta berriz, eragina izan dezaten, «eta, halere, ez dakigu eragina mikroorganismoek edo elikagaiak duen». Baina gorotz txertoekin gertatzen dena oso ezberdina da: «Pertsona bati beste baten mikroorganismoak sartzea jakin gabe hor dauden espezietatik baten batek kalte egin diezaiokeen... Sekulako arriskua dago hor». Transplantea egin baino lehen gorotzetan zenbait patogenoren presentzia aztertzen da, baina ez egon daitezken guztiena.\nGauza bera uste du Del Campo ikertzaileak. «Laginetan aztertu egiten ditugu dauden bakterioak eta birusak, baina beti geratuko zaigu zalantzan dena antzeman ote dugun». Arazo etiko handia sortzen du teknikak.\nMundu bat ikertzeko\nBotiken kasuarekin parekatu ditu gorotz transplanteak Bikandik. Botika batek norbaiti kalte egiten dionean, edo susmo hutsa dagoenean, «sekulako iskanbila» sortzen da. Gorotz txertoen kasuan, kontrolak beste edozein botikarenak bezalakoak izan beharko liratekeela uste du. Irakaslearen arabera, neurri batean, medikuntza «alternatibo» delakoaren eremuan legoke gorotz transplantearena gaur.\nEdonola ere, Bikandik ez du baztertzen teknika hori etorkizunean arrakastatsua izatea. Gorotzetik lortutako mikroorganismo bakan batzuekin egindako tratamendua, «askoz seguruagoa izan daiteke».\nBotika bat merkaturatzeko orduan milioiak gastatzen dira produktua segurua dela ziurtatzeko. «Baina gorotzetako edukia ezin da erregularki aztertu. Pertsona baten gorotzak gaur hartu edo bihar hartu, mikroorganismoen proportzioak erabat ezberdinak dira». Lagin bakoitza aztertu beharko litzateke, eta hori ezinezkoa da praktikan. «Beste produktuekin lortzen den segurtasun maila ez dago lortzerik gorotzekin».\nEuskal Herrian ez da gorotz transplanterik egiten ari, Bikandik dakiela, behintzat. Prozedurak, gainera, babesgabe uzten du gaixoa, transplantatutako mikroorganismoetako batek kalte eginez gero, oso zaila delako frogatzea kaltea transplantearen eraginez gertatu den.\nGorotz transplantearen bidez gizentasuna eta depresioa sendatzeko aukeraz ari dira hitz egiten prozeduraren aldekoak. Esan bezala, gizenegi daudenak eta osasuntsu daudenak mikrobiota ezberdina dutela ikusi dute zientzialariek. «Baina gauza bat da mikrobiota ezberdina edukitzea, eta beste bat hori aldatzea», esan du Bikandik. Oiloaren eta arrautzaren galdera dago hor: norbait gizenegi dago mikrobiota hori duelako hesteetan, edo mikrobiota hori dauka gizenegi dagoelako? Berdin depresioarekin. «Zein da kausa-efektu erlazioa? Baldin eta badago, eta konpondu ahal bada, oso ondo. Baina horretarako askoz gehiago ikertu beharko da».\nDel Camporen taldeak ez du teknika erabiltzen gizentasuna edo bestelako arazoak tratatzeko. «Ez dugu halakorik egingo, gorotz txertaketak mesede egiten duela frogatzen den arte, eta, saguekin frogatu bada ere, oraindik ez dago modurik esateko gizakien gizentasuna sendatzeko balio duen». Del Campok ere ezin du ebatzi mikrobiota mota batek gizentasuna edo depresioa eragiten ote dituen edo alderantziz ote den. «Ziurrenera, bien arteko nahasketa izango da, ez bata eta ez bestea». Azken batean, mikrobiota ere elikaduraren bidez kontrola daiteke. «Txertoa egun bateko kontua da. Clostridium difficile-ren kasuan funtzionatzen du, besterik ez dagoelako hesteetan. Baina depresioa duen pertsona batek baditu bere mikrobio espezie guztiak. Dena akabatzea eta mikrobiota berria txertatzea ez da horren erraza. Ziur naiz osasun publikoan inork ez duela halakorik egingo. Pribatuetan beste kontu bat da».\nBeraz, gorotz txertoen inguruan dagoen jakin-mina eta itxaropena justifikaturik al dago? Del Campok esan duenez, Europako hainbat klinika pribatutan egiten dituzte txertaketak, eta Youtuben ere badira tutorialak norberak etxean edema batekin egiteko. Edema ez da horren eraginkorra, ikertzailearen arabera, txertoa ez delako heste itsuraino heltzen. «Hedabideetan zarata asko dago, baina gu beti kontu handiz ibiliko gara, ezer egin aurretik».\nDuela hiru-lau urte hasi ziren gorotz txertaketaren inguruko ikerketa sistematikoak, eta hasieran zegoen ikusmina asko apaldu dela uste du Bikandik. Analisi genetiko garestiak egin behar dira: «Antibiotiko bat garatzeko 10.000 milioi euro baino gehiago gastatzen dira. Gorotz txertoetan ez da oraingoz inbertsio askorik egin».\nDel Campok kontatu duenez, heltzen zaio jendea autismoa duen haurrari txertoa jartzeko eskatzen. Ezin dute halakorik egin, noski, ez dagoelako frogarik esateko horrek funtzionatzen duela. «Ikerketarako mundu liluragarria zabaldu zaigu honekin, baina aplikatzeko ikerketa asko egin beharko da».\nZaynerrek ere onartu du: agian, hesteetako arazoak sendatu izana ez dago erabat lotuta esperimentuarekin. «Baliteke elikadurarekin ere zerikusirik izatea, eta kirola egitearekin. Neu primeran sentitzen naiz, ez dut froga gehiagorik».\nItxaropen handia du, dena den, azken hilabeteotan argitaratutako hainbat ikerketak erakutsi omen dutelako gorotz txertoek Hesteetako Hanturazko Sindromea duen jendeari lagun diezaioketela, eta horrek erraztu egingo duela osasun agintariek halakoak egitea baimentzea. «Ez zait etika asko interesatzen», esan du biohackerrak. «Munduan bi egoera daude: sufritzea edo ez sufritzea, eta hiltzea edo bizitzea. Jende ongi informatuak askatasuna izan beharko luke horien inguruko aukerak egiteko, beste sendabiderik eskaintzen ez diotenean».


Euskadiko Ekonomia eta Gizarte Arazoetarako Batzordeak "2020-ko Memoria Sozioekonomikoa" aurkeztu du > CES Vasco\nEuskadiko Ekonomia eta Gizarte Arazoetarako Batzordeak "2020-ko Memoria Sozioekonomikoa" aurkeztu du\nastelehena, 26 uztailak 2021\nMemoria Sozioekonomikoak EAEko egoera sozial eta ekonomikoari buruzko datu eta estatistikak jasotzen ditu. EGABek aztertu, kontrastatu eta balioetsi egiten ditu zenbait gogoeta adostu arte, dokumentuan atxikita azaltzeko.\nPandemiak 2020an eragindako inpaktu demografikoaren datu gogorrek, inoiz ez bezalako heriotzen kopuruarekin, txostenaren edukia baldintzatzen dutela ohartarazten du EGABek.\nGarai modernoetan aurrekaririk izan ez duen krisiaren indarrak atzeraldi ekonomiko sakona eragin zuen, eta BPGa -% 9,5 jaitsi zen EAEn. "Aurrekaririk gabeko laguntza publikoari esker" ezarritako aldi baterako enplegu-erregulazioko espedienteek enplegu-galera handia arindu zuten.\nBabes Sozialeko Sistemak estaldurari eutsi zion arren, larrialdiak "osasun sistema erabat tenkatu zuen eta gizarte-zerbitzuen sistemaren ahuleziak agerian utzi zituen". Beste alde, etorkizunera begira, "epidemiaren eragina kalteberatasun sozialaren arabera aztertzea" beharrezkoa dela uste du.\nKontseiluak uste du funtsezkoa dela orain gizarte-babeseko sistemaren jasangarritasunari eta ekitateari buruz eztabaidatzea, "pandemiaren ondoriozko errealitate berrietara eta premia gero eta handiagoetara egokitzeko".\nEuropako Ekonomia eta Gizarte Arazoetarako Batzordeak uste duenez, Next Generation Europako funtsak "giltzarria izango dira aurrerabideko susperraldiari laguntzeko, eta ez soilik BPGren hazkundeari".\nKontseiluak adierazi du beharrezkoa dela Covid-19arekin lotura zuzena duten bi gai zaintzea: biztanleriaren osasun mentala (neke pandemikoa) eta Covid iraunkorra duten pertsonentzako arreta egokia.\nBilbo, 2021eko uztailaren 26a.\nEuskadiko Ekonomia eta Gizarte Arazoetarako Batzordeak 2020-ko Memoria Sozioekonomikoa aurkeztu du gaur goizean Bilbon, ekitaldi horretako datuekin. Emilia Malagak, Euskadiko Ekonomia eta Gizarte Arazoetarako Batzordeko presidenteak, eta Memoriaren EGABeko Batzordeko burua den Jon Barrutiak, EHUko Ekonomia eta Enpresa Fakultateko dekanoak, egin dute aurkezpena hedabideen aurrean. Kontseiluak urtero egiten duen Memoria Sozioekonomikoa iturri ofizialetatik hartutako EAEko egoera sozial eta ekonomikoari buruzko datuen eta estatistiken bilduma da. EGABek aztertu, kontrastatu eta balioetsi egiten ditu zenbait gogoeta adostu arte, dokumentuan atxikita aurkezteko gero.\n2020. urtea covid-19aren pandemiak baldintzatu du, eta horrek Memoria Sozioekonomikoan jasotako gogoetak ere baldintzapean jartzen ditu, Ekonomia eta Gizarte Arazoetarako Batzordeak adierazi duenez. Hala, inoiz ez bezalako heriotzen kopurua eragin duen pandemiaren inpaktu demografikoak txostenean jasotako edozein gogoeta mugatzen du. Larrialdiak "osasun-sistema erabat tenkatu zuen eta gizarte-zerbitzuen sistemaren ahuleziak agerian utzi zituen", adierazi du Kontseiluak; hala ere, Babes-Sozialeko Sistemak estaldurari eutsi zion, eta funtsezkoa da orain haren jasangarritasunari eta ekitateari buruz eztabaidatzea, "pandemiaren ondoriozko errealitate berrietara eta premia gero eta handiagoetara egokitzeko". Aurreko ekitaldian enplegu-galera handia izan zen –“aldi baterako enplegu-erregulazioko espedienteek arindua neurri handi batean, aurrekaririk izan ez duen laguntza publikoari esker" –, eta orain funtsezkoa da kaltetutako sektoreei, enpresei eta pertsonei arreta ematea egoera gainditzeko. Erronka aldakorrak dira, eta agintariek beren jarduerak egokitzen jarraitu beharko dute, "krisia atzean utzi arte". Ikuspegi horrekin, Europako Ekonomia eta Gizarte Arazoetarako Batzordeak uste du Next Generation funts europarrak “giltzarria izango direla aurrerabideko susperraldiari laguntzeko, eta ez soilik BPGren hazkundeari".\n2020ko Txoten Sozioekonomikoaren edukia bost ataletan banatuta dago: Demografia, Ekonomia, Enplegua eta Lan Harremanak, Bizitza eta Gizarte Babesa, eta Bizi-Kalitatea. Dokumentua Euskadiko Ekonomia eta Gizarte Arazoetarako Batzordearen webgunean kontsulta daiteke.\nADIERAZLE SOZIOEKONOMIKO NAGUSIAK 2020-AN\nEsan bezala, inoiz ez bezalako heriotzen kopuruak eragin demografiko handia izan du; hori dela eta, EGABek uste du beharrezkoa dela "epidemiaren eragina aztertzea, gizarte-kalteberatasunaren arabera", etorkizunean gerta daitezkeen gorabeherei aurre egiteko.\n2020an izandako migrazio-saldo positiboek konpentsatu egin zuten hazkunde natural negatiboa EAEn eta EB osoan. Hala eta guztiz ere, txostenak ohartarazi egiten du Euskadik aurre egin behar dion "erronka demografiko handia"ren inguruan, eta horretarako, "ezinbestekoa da eredu demografiko eta migratzaile orokor bat izatea, politika publikoak zeharka eta modu koordinatuan bideratzea ahalbidetuko duena".\nPandemiaren indarrak bat-batean uzkurtu zuen jarduera ekonomikoa urte horretan, bakealdi-egoera batean ezagutu ez den bezala. Garai modernoetan aurrekaririk gabeko atzeraldi ekonomiko sakona eragin zuen, BPG -% 3,3 jaitsi baitzen munduan, -% 6,6 Eurogunean, -% 10,8 Espainian, eta -% 9,5 EAEn. Hala ere, eragina okerragoa izan zitekeen politika ekonomikoen erantzunik gabe, ondorio negatiboenak arintzea ahalbidetu baitzuten.\n2020ko otsaila eta abendua bitartean 1.371 enpresa galdu ziren Euskadin, eta, urte-arteko zifrak ikusita, beherakada handiagoa izan zen Estatuan (-% 3,3) EAEn baino (-% 2,4). Eskaerari dagokionez, bai barnekoak bai kanpokoak, ekarpen negatiboa eragin zioten BPGaren hazkundeari. Eskaintza-agregatuek urte arteko beherakadak izan zituzten: -% 11,8 Industrian eta Energian; -% 13,3 Industria Ekoizpenaren Indizean; -% 9,5 Eraikuntzan; eta -% 8,5 Zerbitzuetan.\nPandemiak jokabide kontrajarriak eragin zituen eskarian, kontsumo pribatuaren beherakadarekin eta kontsumo publikoaren gorakadarekin; eta beste horrenbeste gertatu zen eskaintzan, merkatu-zerbitzuen beherakadarekin eta merkatuaz kanpoko zerbitzuen igoerarekin, administrazio publikoan, hezkuntzan, osasunean eta gizarte zerbitzuetan igoera positiboak izan baitziren urte osoan.\nIndustria Jarduerak: Metalurgia (-% 20,1) eta Garraio-materiala (-% 15,2) azpisektoreek, beherakadak erregistratu zituzten batez bestekoaren azpitik Industria-Ekoizpenaren Indizean (-% 13,3). Makineria eta Ekipoa -% 7,3 jaitsi ziren, eta Farmaziako produktuek, ordea, % 10,1 egin zuten gora.\nZerbitzuen sektorea: Beherakada handiak nabaritu ziren jarduera eten edo murriztu zuten merkataritza, ostalaritza eta garraio arloetako jarduera agregatuetan.\nGarraio-azpiegiturak. Nabarmentzekoa da Gasteizko aireportuko salgaien trafiko-bolumenari eutsi izana, jarduera-murrizketa eta jaitsieren urtea izan den arren. Jarduera-sektore horretan, EGABek nabarmentzen du, merkatu globalean gero eta pisu handiagoa hartzen ari den masa kritiko bat dagoela.\nFinantza publikoak: Diru-bilketaren beherakadak eten egin zuen finantza publikoen susperraldia eta zorpetzearen murrizketa. Kontseiluaren iritziz, zerga eta aurrekontu politikaren arreta funtsezko zerbitzu publikoak hobetzean jarri behar da, "batez ere osasuna eta gizarte-zerbitzuak hobetzen, baina baita hezkuntza eta, jakina, ikerketa ere".\nEnplegu publikoari dagokionez, beste urte batez, euskal administrazio publikoetako bitartekotasuna eta behin-behinekotasuna zuzentzeko beharra berretsi du txostenak.\nEnergia. Autonomia-erkidegoaren kanpo-mendekotasun energetiko handiak eta energia berriztagarrietan oinarritutako ekoizpen txikiak kezkatzen dute Kontseilua.\nZientzia, Teknologia eta Berrikuntza. Laugarren urtez jarraian gora egin du I+Gko gastuak zifra absolutuetan, baina oraindik urrun dago Europako % 3ko helburutik. Txostenak inbertsio hori emaitzetara eramateko dauden zailtasunak azpimarratzen ditu, eta gogorarazten du euskal enpresek, bereziki enpresa txiki eta ertainek, oraindik ere hobetzeko aukera zabala dutela (zibersegurtasuna, adimen artifiziala, robotikaren erabilera…), eta esparru horietako politika publikoetan sakontzeko eskatzen du.\nENPLEGUA ETA LAN-HARREMANAK\n2020an, eten egin zen enpleguaren susperraldia Euskadin, 2008ko krisiaren aurreko okupazio-mailetara hurbiltzen ari zenean. Galera, hala ere, BPG-rena baino askoz txikiagoa izan zen, neurri handi batean, enpresek aldi baterako enplegu-erregulazioko espedienteak masiboki erabili zituztelako, eta horrek lanpostuei eustea lehenetsi zuen, aurrekaririk gabeko laguntza ekonomiko publikoari esker, "zalantza asko planteatu arren etorkizunean". Hala eta guztiz ere, ERTEek "hasiera batean koiunturala zen egoera baten egiturazko inpaktu negatiboa saihestea ahalbidetu dute".\n2020an izandako enplegu-galera gizonezkoen artean sumatu zen gehienbat, eta bereziki eragin zien ostalaritzari eta manufaktura-industriari, garrantzi handiko jarduerak diren euskal ekonomian.\nEGABen arabera, Enplegu Politika Aktiboak egun "inoiz baino garrantzitsuagoak dira eta gazteen behar espezifikoei erantzun behar diete"; halaber, iraupen luzeko langabetuei lehentasuna eman behar zaie.\nBIZI-BALDINTZAK ETA GIZARTE-BABESA\nBizi-baldintzak. Nahiz eta EAEk maila positiboak lortu bizi-kalitatearen nazioarteko rankingetan, 2018ko eta 2019ko adierazle batzuek ohartarazi zuten okerrerako norabideaz; eta baliteke 2020ko pandemiak areagotu izana, nahiz eta hori oraindik islatu ez aztertutako kopuruetan.\nGizarte-babesa. Krisi pandemikoa jasan arren, EAEko gizarte-babeseko sistemak bere estaldurari eutsi zion 2020an, Europako herrialde nagusien aldean eta Espainiako batez bestekoaren gainetik. Horrela:\nDiru-sarrerak Bermatzeko Sistema: 2020an gastua eta unitate hartzaileen kopurua hazi ziren, pandemiak eragindako premien igoeraren ondorioz. Gastua 483,9 milioi eurokoa izan zen, 2019an baino % 6 gehiago, eta 2020ko abenduan DBEren 54.747 unitate hartzaile ziren guztira, aurreko urtean baino % 4,4 gehiago. Kontseiluaren iritziz, "sistemak eskakizunen gorakadari erantzun izan dio, araudi erregulatzaileak diseinatu zuen moduan".\nSistemaren Jasangarritasuna: Beste urte batez, EGABek bere kezka agertu du arlo horretan, eta uste du 2020ak "are nabarmenago" jarri duela agerian "gure gizarte-babeseko sistemaren beharrezko hobekuntza; hobekuntza horrek esan nahi du sistema horren iraunkortasuna bermatu behar dela, eta prestazioak errealitate berrietara egokitu behar direla, gure gizarteak bere gain hartutako erronkei pandemiak gehitu dizkien premia gero eta handiagoak erantsita".\nHezkuntza: Aurreko edizioetan bezala, Memoriak azpimarratzen du hezkuntza-aukera guztiei prestigioa emateko beharra, eta "generoaren araberako arrakala zitala" gogoratzen du. Azken horren ondorioz, emakumeen parte-hartzea txikiagoa da arlo zientifiko-teknikoetan, eta askoz ere handiagoa pertsonen zaintzan, osasunean eta osasungintzan. Beraz, gai hauen inguruan ikasleak eta familiak sentsibilizatzen jarraitzea eskatzen du.\nHalaber, uste du beharrezkoa dela hezkuntza-sistemak pandemiaren aurrean eman duen erantzuna aztertzea, igartzeak eta akatsak antzemateko etorkizunari begira.\nKultura. Kontseiluak egiaztatu duenez, euskal biztanleek praktika aktibo artistikoak egiteko joera txikiagoa dute Espainiako batez bestekoa baino. Kultura-enpresek eta enpleguak behera egiten dute arlo horretan, "Estatuan ez bezala". Harritzen du, halaber, "errenta erabilgarri handiena duen erkidegoa izan arren, EAE hamaikagarren postuan egotea autonomia-erkidegoen rankingean, etxeko batez besteko gastuari dagokionez; eta pertsonako batez besteko gastuari dagokionez, Estatuko batez bestekoaren azpitik egotea, hamargarren postuan kokatuta".\nNatur Ingurunearen egoera: Berotegi-efektuko gasen isurketek behera egin zuten 2018an (eskuragarri dagoen azken datua), eta jaitsi egin ziren, halaber, BPGren unitate bat sortzeko jaurtitako isurketek, nahiz eta oraindik EB-28ko batez bestekoa baino pixka bat handiagoak diren. Txostenak errepideko garraioari, bizitegiei eta zerbitzuei lotutako emisioen hazkundea azpimarratzen du.\nOsasuna eta Osasun-sistema: Pandemiak erabat tenkatu zuen euskal osasun-sistema, "muturreko egoera baten aurrean zentzuz erantzuteko gai izan baita". Kontseiluak emandako erantzunak aztertzea eta oztopoak adieraztea eskatu du "antzeko egoera baten aurrean prest egoteko etorkizunean ". Covid-19arekin lotura zuzena duten bi gai zaindu beharraren garrantzia azpimarratu du: biztanleriaren osasun mentala (neke pandemikoa) eta covid-iraunkorra duten pertsonentzako arreta egokiaren beharra.\nEGABek funtsezkotzat jotzen du digitalizazioa, osasun-sistema prebenitzeko eta hobetzeko, bai eta aurrez-aurreko arretaren osagarri diren telemedikuntzak eta teleterapiak gero eta protagonismo handiagoa izatea ere.\nHalaber, azpimarratu du pandemiak agerian utzi dituela gizarte-zerbitzuen sistemaren ahuleziak, "adineko pertsonen egoitzetako giza drama larriaren ondorioz; izan ere, horien arau-garapena egiteke dago oraindik hein handi batean".\nEtxebizitza: Hasitako eta amaitutako etxebizitzen kopuruak behera egin zuen 2020an, eta birgaitzeak, neurri batean behintzat, bere jarduerari eutsi zion. Alokairuko etxebizitzen eskaintza berriz ere murriztu zen urte horretan. Txostenak egiaztatu duenez, etxebizitzen parke babestua urria da dagoen eskarirako; beraz, kezkagarria da horrek duen eragina kolektibo zabaletan, hala nola gazteen artean eta baliabide gutxiko pertsonen artean.\nLaburpena eta ondorioak


Zumaiako Keretxudiko baratzeetarako izena emateko epea uztailaren 9an irekiko dute - Urola Kostako Hitza : Urola Kostako Hitza\nZumaiako Keretxudiko baratzeetarako izena emateko epea uztailaren 9an irekiko dute\nZumaiako Udalak, Kutxa Ekogunearekin elkarlanean, baratze parkea osatu du. 50 eta 70 metro koadroko 50 lursail izango dira erabilgarri. Hamar egun ipiniko dituzte izena emateko\nZumaiako baratze parkearen aurkezpena.(Izaskun Urbieta)\nBaratze parkea izango duen Gipuzkoako hogeigarren herria izango da Zumaia. Parkearen helburua da, nekazaritza jarduera lantzeaz haratago, ingurumena, ekologia, autokontsumoa edo elikadura osasuntsuaren inguruko heziketa eta sentsibilizazioa garatzea. Horrela, Kutxa Ekogunearekin elkarlanean, Zumaiako Keretxudiko lurretan 50 baratze prestatu ditu Zumaiako Udalak.\nLursail horiek 50 eta 70 metro koadro artean izango dituzte, eta horietatik erdia interes taldeentzat gordeko dira, hau da, ezaugarri bereziak dituzten kolektiboentzat: langabetuak, DSBE hartzaileak, ezgaituak, ama bakarreko bizikidetza unitateak, eta abar. Gainerako erdiak, izena ematen duten herritarren artean banatuko dira, beti ere, errentaren arabera. Hori bai, eskariak baratzeak baino gehiago balira, zozketa bidez banatuko dira. Horrela, interesa dutenek, uztailaren 9tik aurrera hamar egun izango dituzte baratzeetarako eskaera egiteko.\nKeretxudiko baratze parkean, bi etxola, bi konposgune eta bi aska egongo dira. Etxola bat, adibidez, aldagela bezala erabiltzeko egokituko dute, eta bestea, tresnentzako biltegi moduan.\nLursailaren erabilera urtebetekoa izango da, eta epe hori gehienez lau urte arte luzatu ahal izango da.\nBaratze parkearen ordenantzan baratzeen erabilpen egokirako hainbat aholku eta betebehar jaso dituzte. Gainera, udalak erabilera kanon bat jarriko du. Hala, hilero 10 euro ordaindu beharko dute erabiltzaileek; urtean, 120 euro. Gainera, baratze bat eskuratzeko 100 euroko fidantza ordainduko da.\nBaratzeen kudeaketa egokia ahalbidetzeko, erabiltzaileek elkarte bat sortu beharko dute. Elkarte horrek, gainera, ordezkari bat izendatuko du Kutxa Ekogunearekin eta udaleko arduradunekin harremanetan egoteko.\nZumaian Keretxudiko baratze parkea. (Zumaiako Udala)


Arrainak hilik eta aparra, Azpeitiko Irurena enpresaren ondoko errekan\nArrainak hilik eta aparra agertu dira Azpeitian erretako enpresaren ondoko errekan\nIrurena enpresaren bi pabiloi kiskalita geratu ziren. Egurrarentzako produktuekin egiten dute lan, margoekin eta disolbatzaileekin, besteak beste; toxikoak eta suharberak diren produktuak dira.\nArrainak hilda, Errezil errekastoan. Argazkia: EITB Media.\nAzpeitiko Irurena enpresako bi pabiloi erabat kiskali ditu suak\nIrurena berniz enpresaren pabiloi bat guztiz kiskali da goizaldean\nDozenaka arrain hilda eta aparra agertu dira Azpeitian atzo sutea izandako Irurena enpresaren albotik igarotzen den Errezil errekastoan. Ikerketa zabaldu dute gertatutakoa argitzeko. Material oso arriskutsua eta toxikoa biltzen duten bi pabilioi erabat kiskali ziren, eta ondoren agertu zen kutsadura errekan.\nGipuzkoako Foru Aldundiko adituek laginak hartu dituzte, laborategira igortzeko. Ertzaintza eta suhiltzaileak, berriz, sua nola piztu zen ikertzen ari dira.\n22:00ak aldera piztu zen sua, ostiralean, eta inguruko bi baserri hustu egin behar izan zituzten, badaezpada. 03:45 aldera lortu zuten suhiltzaileek sua kontrolpean hartzea. Ez zen inor zauritu. Kalte materialak, berriz, handiak izan ziren.\nEgurrarentzako produktuekin egiten dute lan Irurena enpresan, margoekin eta disolbatzaileekin, besteak beste; toxikoak eta suharberak diren produktuak dira, eta ondorioz, ke-laino handia zabaldu zen sutearen ondorioz.\nSutearen lekura suhiltzaileak, Ertzaintza, Babes Zibilerako langileak eta osasun zerbitzuak bertaratu ziren. Gipuzkoako Foru Aldundiak esan duenez, Azpeitiko, Zarauzko, Legazpiko eta Eibarko parkeetako suhiltzaileek hartu zuten parte itzaltze lanetan.


Rural Kutxa Taldeko banku digitala, Espainiako finantza-sistemako Top 10ean | Blog de Caja Rural de Navarra\nCAJA RURAL / December 22, 2021 / Digital\n• Ruralvíak, Rural Kutxako banku digitalak, Smartmeren txostenaren arabera, Espainiako finantza-sistemako balorazio onenetako bat du.\n• Txostenak hainbat alderdi baloratzen ditu, hala nola maila digitala, bezeroaren zentralizazioa, gizartearekiko irudia edo eragiketak egiteko erraztasuna, besteak beste.\nRural Kutxaren Ruralvía banku digitala 7. omnikanaltasunean\nRural Kutxak eta Caja Ruralek eskaintzen dute arreta orokor onena finantza-erakunde tradizionalen barruan. Erakunde horiek eskaintzen duten esperientzia orokanala (bulegoa, telefonoa, webgunea eta app-a) Espainiako finantza-sistemaren top 10ean dago, Smartmeren txosten baten arabera. Gakoetako bat hurbiltasuna da.\nRuralvía banku digitalak ohiko bankako gainerako erakundeek baino posizio hobea eta puntuazio hobea lortu du omnikanaltasunean. Hain zuzen ere, zazpigarren postuan dago, eta 3,81 puntu lortu zituen 5etik.\nPostu horretara iristeko, Smartmek bulegoko esperientziaren, telefono bidezko arretaren, webgunearen eta aplikazioaren (app) araberako puntuazioa baloratu zuen.\nRankingean, Ruralvía erakunde tradizionalei gailentzen zaie, baina, aldi berean, atal digital oso indartsu batekin.\nBezeroa, erakundearen erdigunean\nRuralvía esperientzia omnikanal onena eskaintzen duten entitateen top 10ean egoteak txostenaren beste zati batean islatu zuen, non Espainiako banku tradizionaleko erakunde handienak ere gainditzen dituen: bezeroarengan arreta gehien jartzen duten erakundeei buruzkoa.\nZentzu horretan, Ruralvíaren alde jokatzen du Rural Kutxak eta Caja Ruralek 2.388 bulego eta 8.410 langile dituztelako. «Rural Kutxa Taldeak arrakastaz borrokatzen du finantza-bazterketaren aurka: bulegoak ez ixteaz gain, urtero berriak irekitzen ditu». «Etekina ateratzen du errentagarritasunean ez oinarritutako interesak mugiarazten ez duelako soilik, baizik eta bazkideei eta bezeroei lehen eskuko banku-zerbitzu guztiez gozatzen jarraitzeko aukera ematen dielako».\nGai hori, landa-kutxetako bezeroen esparruan, funtsezkoa da “bezeroan zentratuta” daudenei dagokienez lehen erakunde tradizionala izan dadin. Ildo horretan, Smartmek «bankuen sektoreko Centrix emaitza orokorra» deritzonera iristeko aukera eman dieten datuak lortzeari buruz hitz egin du. «Espainiako populazioa ordezkatzen duten 6.000 banako aztertu dira. Sarearen monitorizazioari buruzko behaketa-datuekin (sic) ezagutzen dugu zein erakunde erabiltzen duten».\nMaila digitala, bezeroarentzako arreta eta gardentasuna\nSailkapen horretara iristeko, kontuan izan behar da, halaber, Ruralviak zazpigarren postua lortu zuela «kontratazio-faktoreen balorazio globalari» dagokionez. «Ranking honetan maila digitalean, kutxazainen sarean, bezeroarentzako arretan, konfiantzan, interes eta batzordeetan eta gardentasunean hobekien baloratutako operadoreak agertzen dira», azaldu dute Smartmetik.\nAzpimarratzekoa da Caja Rural Taldeak asmo handiko digitalizazio-plan estrategiko bati ekin ziola duela urte batzuk. Horri guztiari esker, Ruralvía tresnaren esperientzia digitala hobetu ahal izan da, eta, besteak beste, eguneroko kontabilitatea izateko aukera izan da, «Nire finantzak» tresnaren bidez edo Maiaren bitartez, laguntza eskaintzen duen chatbota eskura izateko aukera.\nGainera, erakundeak aukera du 5 minutu eskasetan on line bezero egiteko edo mugikorra hainbat modalitatetan ordainketak egiteko erabiltzea.


onena kanalizazioa CNC plasma ebaketa makina fabrikatzailea - Kfook.com\nGure kanalizazioko CNC plasma ebaketa-makinak punta-puntako puntak ebakitzeko aukera du, hala nola, Mitre. Makinak tee zuloak, zulo zirkularrak eta centex line osetsak egiteko gai dira dierenteko diametroetarako hodien bidez. Makina gai da tailak egiteko, esate baterako, metro bikoitza, gurutze eszentrikoak, kanalizazio gehigarria ebaketa, kortxoak kanalizazio osagarri eszentrikoak ebaketa eta zeiharkako zeharkako kanalizazio kanalizazio eszentrikoak. Makinak angeluzuzen zuloak egin ditzake. Makina kanalizazioko muturretarako ebaketak egin daitezke.\nKontrol sistema oso ezaguna da Txinan, errazago instalatu eta funtzionatu ahal izateko. Zehaztasunaren diseinuaren egiturari esker, marruskadura murrizten da eta zehaztasuna hobetzen du etengabe handitzeko. Domeinu ospetsua botere iturri eta kontrol sistema, indar indartsua, erregai gutxi kontsumoa, eragiketa erraza, malgutasun handia.\n1. Beam: kutxa egitura soldatua hartzen du, estresa tratamendu termiko bidez isurtzen du, zurruntasun ona du, deformazioa ez du, doitasun handiko, arina eta txiki inertzia.\n2. Luzapenaren unitatearen markoa (amaierako markoa): Gidaliburu horizontala bi muturretan instalatzen da, gurpil eszentrikoaren konpresio maila egokitu daiteke unitatearen markoaren behealdean, makina osoa mugimenduan egonkor egon dadin. Hauts kolektore bat instalatzen da edozein unetan gidariaren gainazalean pilatutako hondakinak.\n3. Luzera eta alboko unitatea: guztiak doitasunezko engranajeak dituzte transmisioetarako. Gidaliburu horizontala doitasunezko hotz-marraztutako plakaren doitasuna da. Gidaliburu luzerakoa doitasunezko prozesatutako trenbidean (trenbide astuna) egiten da eta murrizketa engranajeak inportazio doitasun engranajeak gutxitzen ditu norabidean ebaketa edo ispilu bidezko ebaketa egiteko.\n1.CNC ate-sugarra eta plasma ebaketa-makina karbono altzairuzko, altzairu herdoilgaitzezko eta metalezko burdinazko xaflaren lodiera zehaztasunerako egokiak dira.\n2. CNC flameak 5-300mm karbono altzairu kalitate handiko ebaketa eta ebaketa egin dezake. CNC plasma ebaketa-makinak altzairu herdoilgaitzezko, karbonozko altzairuzko eta metal ez-burdinetarako ebaketa eta ebaketa egiteko aukera ematen du, 1.0-150 mm-ko lodiera dutenak.\nplasma cnc 5 ardatz automatikoa altzairu kanalizazioa ebaketa makina\ncnc metal hoditeria ebaketa makina egoera berria\nmetal hodi kanalizazioa CNC plasma ebaketa makina\nchina cnc plamsa altzairu herdoilgaitzezko kanalizazioa ebaketa makina\nmetalezko hodi eta kanalizazioa mozteko plasmatxoa, plasma cnc ebaketa makina\nerrendimendu handiko cnc plasma ebaketa makina metalezko eta hozkailuko fitxa cnc metalezko kanalizazio laser ebaketa makina\nkontrol sistema metalezko kanalizazio berria, hodi zilindrikoa plasma ebaketa makina gailu birakaria\nsalmenta beroa plasma ebaketa makina CNC metalezko xafla hoditeria ebaketa makina\nkalitate handiko portable cnc plasma ebaketa makina / CNC plasma ebakitzailea altzairu herdoilgaitza eta metalezko xafla\nPantaila txikia, pantografoa metalezko mozteko makina, CNC plasma ebakitzailea\nfabrika-hornidura plasma ebaketa-makina\nTxinako kalitate handiko cnc plasma ebaketa-makina


1. Lasterketa: Saturraran saria (jockey amateurrak, salmenta). 2.000 m Ion Elarre entrenatzaile ...\nIritsi da urteko asterik onena, Royal Ascot. Betidanik, Europan behintzat, urteko turf ...\nIritsi gara aurredenboraldi honetako hirugarren jardunaldira. Hau ere asteazken goizez eta PMU ...\nEkaineko bigarren aperitifa goizeko ordutegian. Jende gutxi harmailetan -kataluniar koadrilatxoa ...\nUdako denboraldiko bigarren aperitifa. Goizez hau ere, 11:35ean hasita. Transizioko beste ...\nMartxan dugu beste behin udako denboraldia Zubietan. Goizeko jardunaldia genuen aurreneko hau, ...


Transparencia y Buen Gobierno - ICO\nZer da ICO\nGobernamendu Korporatiboaren Txostena\nJokaeraren Barne-Araudia Balore-Merkatuan\nI Plan de Igualdad ICO\nZuzeneko Finantzaketa eta Funtsak\nNazioarteko Bihurtzea Sustatzeko Tresnak Estatuaren Aldetik\nPolitika Ekonomikoko Ildoak\nKudeatzaile eta Erakundeentzako Sarbidea\nICO-ren interes-taldeekin dauden harremanetan gardentasuna eta berdintasuna bermatzeko araudiak eta mekanismoak ditu erakundeak.\nICO-k Ereduzko kode bat dauka, haren jarduera orotan aplikatu beharreko oinarrizko printzipio etikoak biltzen dituena, baita langileen jarrera profesionalerako jarraibideak ere. Halaber, Ereduzko barne kodea ere badu balore-merkatuaren esparruan, harekin zerikusia duten jarduerak gauzatzen diren sail edo eremuetarako.\n2013ko ekainetik, ICO-k Gobernamendu Korporatiboaren lehen Txostena sortu du. Txosten horrekin ICO-k erabateko gardentasuna eman nahi dio haren gobernamendu egiturari eta gobernamendu onaren alde abiarazitako printzipio eta mekanismoei.\nICO-k Ereduzko barne kodea dauka baloreen merkatuaren esparruan, ICO-ren Kontseiluak 2012ko otsailaren 24an onartu zuena. Testuak Institutuak baloreen merkatuan abiarazten dituen ekintzek jarraitu behar duten jarduera-esparrua xedatzen du.\nICO-k betetzen duen lana dela eta, tradizionalki Enpresaren Gizarte Erantzukizunak (EGE) sustatzen dituen printzipioak ondo ezagutu ditu.\n2012ko Mundu Hitzarmena betetzeari buruzko txostenera sarbidea.


Jarduera protokoloak - Justizia Administrazioa Euskadin\nHemen zaude: Liburutegia > Genero-indarkeria > Jarduera protokoloak\nZigor eta Zibil arloetako jurisdikzioen arteko Koordinazio Protokoloa (pdf, 357 KB)Etxeko indarkeriaren biktimak babesteko jurisdikzio zibilaren eta zigor-arloko jurisdikzioaren arteko koordinazio-protokoloa.\nSegurtasuneko Indar eta Gorputzen Jarduketa Protokoloa (pdf, 483 KB)Etxeko indarkeriaren eta genero-indarkeriaren biktimak babesteko segurtasuneko indarren eta kidegoen jarduketararako eta organo judizialekiko koordinaziorako protokoloa. 2004ko ekainaren 10ean onartua.\nKoordinazio-protokoloa (Gipuzkoa, 2007ko urtarrila) (pdf, 102 KB)Genero Indarkeriaren aurkako Babes Osoko Neurriei buruzko Legearen eta Etxeko Indarkeriaren Biktimak Babesteko Aginduaren eraginkortasuna bermatzeko koordinazio-protokoloa (Gipuzkoa, 2007ko urtarrila).\nKoordinazio-protokoloa (Bizkaia, 2007ko urtarrila) (pdf, 103 KB)Genero Indarkeriaren aurkako Babes Osoko Neurriei buruzko Legearen eta Etxeko Indarkeriaren Biktimak Babesteko Aginduaren eraginkortasuna bermatzeko koordinazio-protokoloa (Bizkaia, 2007ko urtarrila).\nKoordinazio-protokoloa (Araba, 2007ko urtarrila) (pdf, 95 KB)Genero Indarkeriaren aurkako Babes Osoko Neurriei buruzko Legearen eta Etxeko Indarkeriaren Biktimak Babesteko Aginduaren eraginkortasuna bermatzeko koordinazio-protokoloa (Araba, 2007ko urtarrila).\nGizarte Zerbitzuen Koordinazio Protokoloa (pdf, 1,7 MB)Gizarte Zerbituen eremuan, etxeko indarkeriaren biktimak babesteko aginduaren eraginkortasuna bermatzeko koordinazio protokoloa.\nGenero-indarkeria arriskua ebaluatzeko lehenengo auzitegi-protokoloa (pdf, 984 KB)Prozedura hau, Auzitegi Medikuntzako Erakundeetako Auzitegi Ebaluazio Unitateetan lan egiten duten Auzitegi-medikuei zuzenduta dago. Honen bitartez, eskaera judizial baten ondoren, gehienez 72 orduko denbora tartean arriskua dagoen ala ez neurtu, eta salatutako pertsonaren aurka kautelazko neurriak hartuko ditu aginte judizialak.\nEtxeko indarkeriaren biktimak babesteko agindua ezartzeko protokoloa (pdf, 361 KB)Etxeko indarkeriaren biktimak babesteko agindua ezartzeko protokoloa.


Palm smartphone berriak, irailaren 12an | Teknopataren txokoa\n2007(e)ko irailak 3 Trepetak Iruzkinik ez\nGarai hobeak ezagutu dituen Palm PDA eta smartphone (telefono adimentsu?) egileak telefono berriak aurkeztukoditu irailaren 12an. Sarean dabiltzan zurrumurruen arabera, Estatu Batuetan laster kaleratuko den Palm Centro modelo berria izan liteke irailaren hamabian aurkeztuko dena… baina Centro delako horren ezaugarriak ikusita (EVDO sarea behar du funtzionatzeko, adibidez), ez litzateke arraroa beste gailuren bat izatea, adibidez askok eta askok espero duten Treo 800p delakoa.\nIzan ere, Palm Centro berria publiko gazteari begira egindako produktua da, Estatu Batuetan 90 eguneko esklusibitateaz banatuko duen Sprint telefonia enpresak zein Palmek berak konfirmatu duten bezala; Treo familia, aldiz, erabilera ‘profesionalekoa’ da, eta prestazio handiagoak ditu.\nJakinmina areagotzeko, estrategia ederra jarri du martxan Palmek: multinazionalaren Europako webgunean irakur daitekeen bezala, gailu berriaren inguruko informazioa jasotzeko izena ematen duten guztien artean, irailaren 12an aurkeztuko duten dena delako telefonoaren bost ale zozkatuko dituzte. Bostak, gainera, irabazle berberak eramango ditu: bat berarentzat, eta gainontzekoak lagunen artean banatzeko. Baina hori bai, zozketan parte hartzeko derrigorrezkoa da Erresuma Batuko, Alemaniako, Italiako, Herbeheretako edo Espainiako biztanle izatea.


Ama | Iritzia | Berria\nZentro komertzialek asmatu zuten amaren eguna eta bla, bla, bla. Baina zein erraz jausten garen gu, haiek inposatu nahi diguten ustezko amatasun eder horretan. Zein erraz justifikatzen dugun norbera izateari ere uzterainoko sakrifizioa. Ama izateko pertsona adina modu daudela onartu ordez, txarrak eta onak izendatzen ditugu. Nahita edo nahi gabe, etengabe. Bularra ematen diona inuzentea da, ematen ez diona axolagabea, ibilbide profesionala bazterrean uzten duena gajoa, uzten ez duena berekoia...\nEta gero dago amaren idealizazio txatxu hori. Bere amets guztiak gu mundura ekartzearen truke ahaztu zituen ama hori. Publikoki eskertzen zaio amari, gure mi eta mo guztiak aguantatzearen truke, bere ametsak garatu ez izana. Benetan? Niri kontzientzia lehertuko lidake pentsatzeak gure amaren bidean oztopo izan garela ahizpak eta ni. Hein berean, ezingo nuke lasai lo egin sinetsiko banu gure amaren amets handiena gu garela. Ez, eskerrik asko. Gure ama bazen eta bada neu naizen besteko emakumea eta baditu bere aspirazio pertsonalak bizitza bakar honetarako.\nSakrifizioa goresten da etengabe: zineman, musikan, antzerkian... irudipena dut ama eta Ama Birjina nahastu egiten direla. Amaren atzean emakumerik ez balego bezala, Ama Birjinaren moduan agindu jainkotiar bat jaso izan balu bezala, desioa galdu izan balu bezala, haragirik ez balu bezala...\nEta amaren egunari gezur handi bat irizten diodan moduan, irizten diot gezur handi bat dela sakrifizioaren mitifikazio hori ere. Ama nitaz erditu zen, bularra eman zidan, baina orain biok gara emakume autonomoak eta parez pare begiratu geniezaioke elkarri. Eta iritsiko da akaso, nik bera erditu ez, baina zainduko dudan eguna. Bitartean, nahiko nioke amari esan ez nadila ni izan bizitzan egiten duen gauzarik ederrena. Jarrai dezala amets ederren bila eta izan dadila beti bera. Ama izateari utzi ezin omen zaion moduan, ez diezaiola utzi hezur-haragi eta kontzientziadun emakume izateari.


Txinako erloju adimendunen bateria fabrikatzaileak eta hornitzaileak - Hi-Chipcom\nHasiera > Produktuak > Gailu eramangarriaren bateria > Smart Watch bateria\nShenzhen Hi-Chipcom Electronics Co., Ltd lantegi profesionala da Smart Watch Watch bateria fabrikatzaileen eta Txinako ibilgailuen bateria hornitzaileek, bateria negozioa 18 urtez daramatzatenak. Hi-Chipcom esportazioetara zuzendutako teknologia handiko enpresa da, eta Li-ioi bateriak ekoizten, ikertzen eta garatzen eta saltzen espezializatuta dago. Oraingoz, ingeniari talde sendoagoa dugu. Taldekide gehienek 5 urte baino gehiagoko esperientzia dute bateriak diseinatzen.\nGure Smart Watch bateriak ODM tamaina onartzen du. Egia esan lodierarik mehena 2mm-ra iritsi daiteke. Bat datorren PCM adimendunek 12 motako babes funtzioak baino gehiago dituzte, bateria eta gailuak oso ondo babesten dituztenak. Gainera, gure Smart Watch bateriak energia dentsitate handiagoa du, tamaina berdinak edukiera handiagoa eta erresistentzia txikia izan ditzake. Gure baterien zikloaren bizitza 500 aldiz gehiago izan daiteke, hau da, besteek baino askoz ere luzeagoa da. Tamaina formala izan ezik, tamaina biribileko Smart Watch bateria ere sor dezakegu gure bezeroarentzat. 18 urteko historian zehar, jada eredu ugari ditugu hemen. Horrela, ezin duzu tresneriaren kostua bere gain hartu eta gure eredu zerrendan aukeratu.\nEta oraingoz, gure eredu askok aldea ziurtagirietatik igaro dute. Hala nola, Rohs, CE, MSDSï¼ŒUN38.3, CQC, UL, IEC62133, BIS eta beste. Gainera, gure produktu askori buruzko patente ziurtagiria dugu. Gure negozioak dagoeneko Ipar Amerika, Hego Amerika, Europa, Korea, Indiaï¼ŒHegoafrika estali ditu. Esperientzia aberatsa dugu Smart Watch Battery aplikazioari buruz. Sinetsi oso ondo lagun dezakegula. Aukeratu gu segurtasuna eta kalitatea aukeratzea da.\nErloju adimenduna 120mAh bateria\nZure erlojua nahikoa txikia, arina eta funtzionamendu konplexua izateko diseinatuta badago, tamaina txikiko bateria beharko duzu. Bateria miniaturazkoa da, baina zati garrantzitsu guztiak izan behar ditu, hala nola, hariak eta babes-PCB ez ezik, baita konektoreak ere. Gure Smart Watch 120mAh bateria zure pisu arineko erlojuari eskainita dago.\nErloju adimenduna 250mAh bateria\n250 mAh-ko bateria eredu aukera zabala da, beraz, erabilera asko daude. Erloju adimendunetarako, gure Smart Watch 250 mAh-ko bateria erloju arinetarako egokia da, nahiz eta bateriaren iraupena ez den gaitasun handiko bateria bezain luzea, baina kasu gehienetan nahikoa da eguneroko erabilerarako.\nErloju adimenduna 300mAh bateria\n300 mAh-ko bateria eredu aukera zabala da, beraz, erabilera asko daude. Erloju adimendunetarako, gure Smart Watch 300 mAh-ko bateria erloju arinetarako egokia da, nahiz eta bateriaren iraupena ez den gaitasun handiko bateria bezain luzea, baina kasu gehienetan nahikoa da eguneroko erabilerarako.\nErloju adimenduna 530mAh forma biribila duen bateria\nZure erloju trinkoak ahalik eta ahalmen handiena duen forma biribileko bateria behar badu, orduan gure bateria egokituko da. Ez da Li-ioizko polimerozko bateria erregular angeluarra soilik, Smart Watch 530mAh Biribil-formako bateriaren babes-plaka produktuaren barne-formari ahalik eta gehien egokitzeko bereziki diseinatuta dago espazioaren erabilera hobetzeko.\nErloju adimenduna 650mAh bateria\nZenbat eta bateria handiagoa ez da hobea, produktuaren erabilera eta tamaina kontuan hartu behar ditugulako, baita produktua erortzean egituran duen eragina ere. Smart Watch 650 mAh Bateria jada ez da aukera bat erloju arinentzat. , baina segurtasun-sentsazio askoz gehiago ekartzen dio zure erlojuaren bizitzari\nErosi Smart Watch bateria Hi-Chipcom izeneko gure fabrikatik. Txinako Smart Watch bateria fabrikatzaile eta hornitzaile nagusietako bat da. Horrez gain, pertsonalizatutako zerbitzua ere eskaintzen dugu. Esportazioetara zuzendutako teknologia handiko enpresa gara. Produktu guztiek RoHS, UL eta CE esportazio ziurtagiriak gainditu dituzte, eta beren gaitasun integrala etxeko maila aurreratuan dago. Ongi etorri etxeko eta kanpoko lagunak eta bezeroak gure lantegia bisitatzera eta gure produktuak erostera, espero dugu irabazi bikoitza lortzea.


Denda | Batera Visa + Laneko + CV zerbitzuekin\nLan egin eta bizi atzerrian\nAukeratu Lurreko Hazkuntza Bizkorrenen Zerbitzutik!\nBizitza hobe bat hasi nahi al duzu?\nBidaia Esperientzietarako Munduko Helburu Onenak\nDenda - Dubai City Company\nDenda Vats + Lan + CV-ekin Expats-entzako. Aukeratu helmuga aproposa zuretzat !. Oro har, milaka atzerritar edukitzen ari garenez India baita Pakistan eta Saudi Arabia. Horientzako zerbitzu harrigarriak eskaintzen ari gara. Beraz, begiratu Dubai Dubai Konpainiak zuretzat egin dezakeena. Atzerritar gisa, lana lortzeko informazio zehatza beharko duzu. Hala ere, Dubai Hiria konpainia hornitzen kanpotarrentzako gidak. Jarraian gure Visa lanarekin batera eta noski lan aseguru zerbitzuekin batera.\nZure herrialde aproposa aukeratuko duzula espero dugu. Gure zerrendan, atzerritar gisa bizi eta lan egiteko puntuazio onena izango duzu. Adibidez, Jordania eta Saudi Arabia, Amerikako Estatu Batuak eta Erresuma Batura lekualdatu zaitezke.\nNola erabili gure denda?\nZure bizitzeko herrialde ezin hobea pentsatu beharko zenuke. Bisa aukeratu beharko zenuke eta zerbitzuak gure taldeari eros ditzakezu. Ondoren, alde positiboan, gure taldeak arduratuko da lekuz aldatzeko prozesua. Beraz, gure enpresari bisa aukeratu eta erosi behar duzu. Dubai City Company-ko aditu taldeek Arabiar Emirerri Batuetan kanporatu bihurtzeko beharrezko gauzak egiten dituzte.\nVisa Ekialde Hurbilera\nEkialde Hurbilerako bisatua\nVisa Ekialde Hurbileko Dubai hiriko konpainiarekin. Oro har, Ekialde Hurbileko herrialde onenen eta masen artean gonbidatuta egoteko aukera izan dezakezu. Gure konpainiak atzerriko langileei laguntza ematen die Kuwaiten, Saudi Arabian, Arabiar Emirerri Batuan Libanon eta baita Palestinan ere. Beraz, oro har, herrialde ezagunenetako baten eta bisita lortzeko tokirik onenetariko bat lortzeko eta zure familiarekin eta zure ustez. Aukera hori Dubai-rekin izango zenuke lan aukera bat eskuratzeko.\nEkialde Hurbilean lan egin! Lekualdatu gaur!\nBeraz, atzerriko langilea bazara eta Ekialde Hurbilean lan aukera ona jasotzeko asmoa baduzu. Dubai hiriko konpainiak Pakistango Saudi Arabiako jendea laguntzen ari da. Gainera, Dubain eta baita atzerriko herrialdeak ere, hala nola Kuwait eta Libano. Jende guztiari laguntzen diogu kudeaketa lanpostuak estandar eta lepo urdineko lanpostuak eskuratzen. Hortaz, hemen gaude, hautatutako herrialdean Visa aukerak eskaintzen dizkizugun lan arrakastatsua bilakatzen. Kanpotarrak kontratatzen dituzten herrialde onenen artean aukeratzeko aukera izango zenuke.\nEsperantza dugu Dubai-n edo Abu Dabi-n ikusteko. Hau da gure bisitak jarri eta oparitzeko aukera ematen digun herrialde nagusia.\nEgin behar duzun guztia Visa agintzea besterik ez da. Ondoren, saskia gehitu zure bisatua. Ondoren, egin ordainketa. Eta gero hegan egin aukeratutako helmugara. Hori da arrakasta izatea bilatzen duen lana.\nBehar duzun guztia (97)\nEnplegua bilatzea (1)\narropa musulmanak (158)\nBidaia Maleta eta Maleta (264)\nVisa Ekialde Hurbilera (15)\nlaneko arropak (38)


Erupzio bat Gazteluko plazan | Iritzia | Berria\nErupzio bat Gazteluko plazan\nAitortuko dizuet: gipuzkoar inozenteenaren pare iritsi nintzen duela urtebete Iruñera. Zarautzen banengo bezala, euskaraz egiteko asmo osoz sartzen nintzen taberna dotoreetara, eta, lagunen irri artean, bi edo hiru bider errepikatzen nion tabernariari, erritmo posible guztietan, «zu-ri-to-bat» nahi nuela. Haren aurpegia itxitako ate bat izaten zen sarritan, ordea. Aurki ikasi nuen eskubideen diskurtsoak, seguruenik, hormaren aurka jotzeko besterik ez zidala balioko; edo, kasu onenean, jendearen begietara Pertsona Oso Abertzale gisara agertzeko… eta horrek ere ez ninduen gehiegi motibatzen.\nNafartzea bertako ekosistema ulertzea da. Muturreko tenperaturak dauzkagu hemen, atmosferan zein gizartean: toki berean bizi dira kontserbadurismo kasposoena, euskararen aurkako jarrera militante bat, eta, aldi berean, herri mugimendu irudimentsu, konplize eta alai bat, hain zuzen ere bere aurkako testuinguruaz jabetzen delako dena hain bizia; badakielako dena daukala irabazteko.\nEta horrek mugimendu sismikoak eragiten ditu, geologikoak eta sozialak. Geroz eta jende gehiago bizi da, geroz eta naturalago, euskaraz; aurten, %28k egin dute selektibitatea gure hizkuntzan. Kultura bor-borka dago. Eta, aldi berean, badago etengabeko militante sentipena gainditzeko gogoa: euskaraz bizitzeko baino, bizitzeko eta euskaraz. Horretara heldu da Laba, aurki auzolanean zabalduko den gunea, non eta Iruñeko bihotzean, Gazteluko plazan. Euskarak lokal eder bat du bertan eskura, orain erreformatu behar dena, uda ostean kulturgune, sormen-laborategi eta kafetegi gisara zabaldu ahal izateko. Atzo abiatu zuten diru bilketa, eta uztailaren 14ra arte egongo da ekarpenak egiteko aukera. Iruñerriko euskal komunitateak bere buruari eta Euskal Herriari egiten dion oparia izango da; konplexurik gabeko bizitzari eskainitako topagune berri bat.


Bonnefoi (Orne) - Wikipedia, entziklopedia askea.\nDidier PITOU (2014-2020)\n48° 40′ 19″ N, 0° 34′ 11″ E / 48.671944444444°N,0.56972222222222°E / 48.671944444444; 0.56972222222222Koordenatuak: 48° 40′ 19″ N, 0° 34′ 11″ E / 48.671944444444°N,0.56972222222222°E / 48.671944444444; 0.56972222222222\nBonnefoi (Orne) (Frantzia)\nBonnefoi (Orne) (Orne)\nLes Aspres, Bonsmoulins, La Ferrière-au-Doyen eta Les Genettes\nBonnefoi Frantziako udalerria da, Orne departamenduan dagoena, Normandia eskualdean. 2013an 164 biztanle zituen.\n2007an Bonnefoi udalerrian erroldatutako biztanleak 164 ziren. Familiak 67 ziren, horien artean 20 pertsona bakarrekoak ziren (16 bakarrik bizi ziren gizonak eta 4 bakarrik bizi ziren emakumeak), 20 seme-alabarik gabeko familiak ziren, 23 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 110 etxebizitza zeuden, 67 familiaren etxebizitza nagusia ziren, 38 bigarren erresidentzia ziren eta 5 hutsik zeuden. Etxebizitza guzti hauek 107etxeak ziren. 67 etxebizitza nagusietatik 61 bere jabearen bizilekua ziren eta 7 alokairuan okupaturik zeuden; 4 etxek bi gela zituzten, 19 etxek hiru zituzten, 13 etxek lau zituzten eta 32 etxek bost zituzten. 47 etxek euren parking plaza propioa zuten azpian. 29 etxetan ibilgailu bat zegoen eta 34 etxetan bat baino gehiago zituzten.\nBonnefoi udalerriko biztanleria-piramidea 2009an .\n2007an lan egiteko adina zuten pertsonak 99 ziren, horien artean 73 aktiboak ziren eta 26 inaktiboak ziren. 73 pertsona aktiboetatik 65 lanean zeuden (36 gizon eta 29 emakume) eta 8 langabezian zeuden (1 gizon eta 7 emakume). 26 pertsona inaktiboetatik 14 erretiraturik zeuden, 6 ikasten zeuden eta 6 "bestelako inaktibo" gisa sailkaturik zeuden.\n2009an Bonnefoi udalerrian 65 unitate fiskal zeuden, 161 pertsonek osaturik. Pertsona bakoitzeko diru-sarrera fiskalaren mediana urteko 15.109 euro zen.\n2007an zeuden 6 komertzioetatik, 2 eraikuntza enpresak ziren, 1 ibilgailuen saltze eta konpontze enpresa zen eta 3 zerbitzu enpresak ziren.\n2000. urtean Bonnefoi udalerrian 6 nekazaritza-ustiategi zeuden, 345 hektarea erabiltzen.\nLes Genettes (0,8 km)\nLes Aspres (3,1 km)\nAuguaise (3,5 km)\nLa Chapelle-Viel (4,9 km)\nLa Ferrière-au-Doyen (5,3 km)\nÉcorcei (5,5 km)\nSaint-Aquilin-de-Corbion (5,8 km)\nBrethel (5,8 km)\nLe Ménil-Bérard (6,0 km)\nMultimedia: Bonnefoi (Orne)\nBNF: 15267987h (data)\nOrriaren azken aldaketa: 30 abendua 2019, 23:03.


BALUARTE - Bakea, Bizikidetza eta Giza Eskubideak Jardunaldien 4 hitzordu hartuko ditu Baluartek - Berriak\nBakea, Bizikidetza eta Giza Eskubideak Jardunaldien 4 hitzordu hartuko ditu Baluartek\n2017ko, martxoaren 13a\nBizikedetza erein. Begiratu bat artearen bidez lelopean, Nafarroako Gobernuak bake, bizikidetza eta giza eskubideei buruzko jardunaldien bigarren edizioa antolatu du; haien bidez, giza duintasunaren errespetuari eta bakearen kulturaren beharrari buruzko gogoeta bat sustatu nahi da. Jardunaldiak martxoaren 23tik apirilaren 6ra egingo dira Baluarten (19.30ean) eta artea izango da aurreikusitako lau saioen lotura: hitzaldi edo mahai-inguruak izanen dira haietako bi, literaturarekin eta elkartasunarekin lotuak, eta beste bi antzerkiarekin eta zinemarekin lotuak.\nProgramari hasiera emanez, martxoak 23an, ostegunarekin, Mariposas en El Hierro zine foruma. Filmak gure herriko hainbat indarkeria motaren biktima diren testigantzak biltzen ditu, baina hemendik kanpokoa dituen hitzak ere biltzen ditu. Emakume hauek guztiek indarkeria gainditu nahi dute, bakea eta justizia nagusi diren etorkizuna eraiki. Esperientzia, ekimen, jarrera eta desirak oparitzen dizkigute, bestelako errealitatea sortzeko: inolako indarkeriarik gabeko bizimodu duina, bake iraunkorreko etorkizuna, bidaia bat sufrimendutik esperantzara. Proiekzioa ondoren solasaldia Bertha Gaztelumendia zuzendariarekin.\nJardunaldien bigarren hitzordua, martxoak 30ean, ostegunarekin, La defensa de las víctimas y la paz desde la literatura mahai-ingurua izango da, Gabriela Ybarra, Luis Garde eta Ion Arretxeren eskutik. Arteen bitartez memoriari eta biktimei begiratzerakoan, literaturak eginkizun nabarmena du. Hiru idazle hauek beren azken liburuaz mintzatuko dira, beren esperientziaz, nolako ekarpena egiten ahal dioten arteak eta literaturak giza eskubideen aldeko lanean. Moderatzailea Aingeru Epaltza izango da.\nHirugarren hitzordua, apirilak 1ean, larunbatarekin, Sin adiós - Adiorik gabe antzerkia izango da, Mireia Gabilondo eta Teresa Calo zuzendariena. Muntaia artistikoa, terrorismoaren eta indarkeria politikoaren hiru biktimaren bizitza duena muin: Juan Manuel García Cordero, Mikel Zabalza Garate eta Francisco Javier Gómez Elosegui. Biktimekiko elkartasunaz eta indarkeriarik gabeko gizartearen eta bake kulturaren aldeko apustuaz gainera, hiru biktima horien bizitza hartuko dugu ardatz, ez heriotza, gizarte adiskidetua, bidezkoagoa eta etikoagoa eraikitzeko ekarpen gisa.\nEta Jardunaldiei amaiera emanez, apirilak 6an, ostegunarekin, Buenos días desde el cielo de Alepo hitzaldi eta bideotxata eskainiko da. Sara Aldaba, garapenerako lankidetzako eta hezkuntzako teknikaria, SED gobernuz kanpoko erakundean. Georges Sabe anaia marista urdinak zuzenean hitz eginen digu Alepotik, Siriatik. Zenbait gai jorratuko dituzte: elkartasuna gerretan, beren esperientzia, Siriako egoera eta gerran diren herriekiko elkartasunaren argi-itzalak.\nSarrera dohainik eta librea da, aretoa bete arte, eta Baluarteko txartel-leihatilan eskura daitezke (4 sarrera gehienez pertsonako).\nBaluartek SER Navarra V. Sarien banaketa hartuko du ostegunean\nCOVID-19aren aurkako borroka ardatz izango duen ekitaldia arratsaldeko 20:00etan hasiko da. Sarrera mugatua izango da\nAGAOk familia-publikoari zuzendutako 'Opera bat kontatzen dizut: Manon Lescaut' ikuskizuna ekarriko du Baluartera\nEgungo egoerara egokitutako emanaldia urtarrilaren 31n Ganbera Aretoan, arratsaldeko 18:00etan, ikusi ahalko da\nBaluarte Txiki zikloak ‘Mi propio universo’ dantza-antzerki ikuskizuna ekarriko du larunbatean\nBaluarte Fundazioaren programaren hirugarren hitzordu honek pertsona desgaituen errealitatea azaleratzea du helburu\nNil Moliner kontzertuan, Baluarten apirilaren 10ean\nZero Biraren baitan dagoen emanaldirako sarrerak salgai daude 20 eta 22 eurotan\nPucciniren 'Manon Lescaut' opera erdi-antzeztutako bertsioan helduko da Baluartera otsailaren 5ean eta 7an\nAinhoa Arteta, Roberto Aronica, José Antonio López eta Carlos Chausson protagonistak izango dituen ekoizpen honetan Nafarroako Orkestra Sinfonikoak eta AGAOren abesbatzak parte hartuko dute\nPastora Solerren kontzertua 2021eko urriaren 23ra atzeratzen da\nAbeslariak apirilaren 24an iragarrita zuen emanaldirako sarrerak data berrirako balio dute\nLa Oreja de Van Gogh taldeak Baluarten zuzeneko kontzertua emango du martxoaren 19an eta 20an\nUn susurro en la tormenta disko berria aurkeztuko dituen bi emanaldietarako sarrerak salgai daude jada\n‘El Guardaespaldas’ musikala 2021eko irailera atzeratzen da\nOtsailan iragarritako ikuskizunaren emanaldiak 2021eko irailaren 22tik 26ra eskainiko dira. Sarrerak data berrietarako balio dute


Genero-indarkeriari lotutako salaketak % 3,2 igo dira EAEn - Justizia Administrazioa Euskadin\nEAEko organo judizialek emandako datuen arabera, 2018ko lehen hiruhilekoan 1.376 emakume izan dira genero indarkeriaren biktima. Datuok Botere Judizialaren Kontseilu Nagusiaren Etxeko eta Genero Indarkeriaren aurkako Behatokiak eman ditu argitara.\nGainera, 2018ko urtarrila eta martxoa bitartean, euskadiko epaitegiek 183 babes-eta kautela-neurri hasi zituzten; horietatik 117 auzitan (% 64) neurriak ezarri ziren, 13 auzitan (% 7) ez ziren onartu eta 53 (%29) ukatu egin ziren.\nEstatuari dagokionez, 2018ko lehen hiruhilekoan genero-indarkeriaren arloan 12.975 epai ezarri dira; horietatik % 68,5 (8.892) zigortzaileak izan dira. 2017ko datuekin alderatuz gero zigor kopurua 2, 3 puntu igo da, izan ere, iaz zigorren batez bestekoa % 66,2 izan zen.


Lurralde Plangintza, Etxebizitza eta Garraio Sailak 564,4 milioi eurora arte gehitu du aurrekontua 2022an, % 11,4 gehiago - Eusko Jaurlaritza - Euskadi.eus\nLurralde-plangintzan eta hirigintzan genero-ikuspegia aintzat hartzearen aldeko apustua egin da; batetik, 2022an 200.000 euroko diru-laguntzak izango dira udalerrientzat eta, bestetik, gida bat landuko da Emakunderekin elkarlanean.\nEtxebizitzarako eskubide subjektiboa bermatzeko urrats erabakigarriak egitea eta Euskal Autonomia Erkidegoko Etxebizitza Legeak jasotzen dituen tresnak garatzea. 2022an lege horren garapenerako urratsik garrantzitsuenetako bat egitea espero da, etxebizitzarako eskubide subjektiboaren dekretuan aurrera egitearekin. Zenbatetsi da ekitaldiaren amaieran 10.000 familiari aitortuko zaiela etxebizitzarako eskubide subjektiboa. Eskubide horri erantzuteko Alokabidek kudeatzen dituen alokairuko etxebizitzak esleituko dira —bai bere etxebizitza-parkekoak, bai Bizigune programaren bidez erakarritako etxebizitzak, bai eraiki berriak—, eta etxebizitzarako prestazio ekonomikoa ordainduko da. Etxebizitzarako prestazio ekonomikoen ordainketa estaliko duen partida, berriz, 5 milioi euroko partida zabalgarriarekin zuzkitu da. Etxebizitzarako prestazio ekonomikoa eta Diru-sarrerak Bermatzeko Errentarekin lotzen den etxebizitza-prestazio osagarria batuta, Eusko Jaurlaritzak 29.000 bizikidetza-unitateri lagunduko die. Hamarkada batean lehen aldiz gehituko dira prestazio horiek, gaur egun hilean 250 eurokoak dira eta 275 eurora gehituko dira (% 10eko igoera).


Hogei zinegilek film kritikoa errodau eta M-14 baino lehenago estreinauko dabe - bizkaie.biz\n'‘Hay motivo'’ film honetan Prestige, Irakeko gerra, euskal gatazkea, zigor kode barria, inmigrazinoa, langabezia eta gaurkotasuneko bestelako gaiak be jorratuko dira. Wyoming-ek gogora ekarri dauen legez, 'eurek korneta eta klarina joz eta milaka emonaldi-ordu erabiliz kontetan deuskue zer dagoan ondo; guk, ostera, ordubete besterik ez dogu eskatzen. Atzean partidu politikorik ez dagoanez, lehenengo eta behin TVEra joko dogu, gure kate publikoa dalako'. Ganera, azpimarratu gura izan dau 'hauteskundeei eragiteko modu bat baino gehiago, herritarrak defendatu eta ikusten doguna adierazoteko modua izango dala'.\nEuskal Herriko eta Espainiako zinegile talde handi bat 'Hay motivo' izeneko proiektuaren inguruan batu da; egitasmo horretan, besteak beste, Julio Medem, Imanol Uribe, Gracia Querejeta, Montxo Armendariz, Vicente Aranda, David Trueba, Gran Wyoming, Pere Joan Ventura... izango dira, estaduko errealidadearen gaien inguruko ikuspegi kritikoa azaltzeko. Bakotxak hiru minutu inguru errodauko ditu eta asmoa da telebistan emotea hauteskunde kanpainan zehar.\nBultzatzaile nagusietariko batek, Imanol Uribek, argitu gura izan dau ekimen hau ez jakola alderdi politiko zehatz bakar bati be lotzen eta ez datorrela bat aukera politiko jakin bategaz be. Beraren esanetan, helburua izan da gizarte zibiletik abiatutako ekimen kritikoa bideratzea, euren kezkak eta ardurak azaltzeko.\nZuhurtzia handiz jokatuz, zinegileek ez dabe aldez aurretik PPko gobernua kritikau gura izan. Ildo horri jarraituz, adierazo dabe mezua ez jakela bakar-bakarrik zuzentzen orain gobernetan dabilzenei, ezpada poterera ailegau leitekezanei be. Imanol Uriberen esanetan, 'azken urteotako balantze bat egiteko modua da, gure eretxiz, gaur egun jasoten dogun informazinoa plurala ez dalako eta egunetik egunera txarrera egiten daualako'.


Beste urte batez, martxan da Leioako Film Laburren lehiaketa — Gaztezulo\nBeste urte batez, martxan da Leioako Film Laburren lehiaketa\nBeste urte batez, martxan da Leioako Film Laburren lehiaketa https://www.gaztezulo.eus/albisteak/beste-urte-batez-martxan-da-leioako-film-laburren-lehiaketa https://www.gaztezulo.eus/albisteak/beste-urte-batez-martxan-da-leioako-film-laburren-lehiaketa/@@download/image/leioako_film_la_1373272425.jpg\nXX. edizioa izango du aurten Leioako Film Laburren lehiaketak, eta lanak bidaltzeko epea urriaren 11ra bitarte mantenduko dute zabalik. Deialdi irekia egin dute antolatzaileek, interesa duen edonork bere lantxoa bidali eta saria eskuratzeko aukera izan dezan. Animatu!\nKultur Leioak eta Leioako Udalak antolatzen duen Film Laburren lehiaketaren 20. edizioa abian da dagoeneko. Parte hartu nahi dutenek, zuzeneko grabazioak ala animazioak egin beharko dituzte, gehienez ere 15 minutuko iraupenekoak. Gaia erabat librea da, eta lanak grabatu eta editatu ostean, DVD formatuan aurkeztu behar dira urriaren 11 baino lehen Kultur Leioan bertan. Erraza dirudi, ezta?\nOndoren, Leioako alkateak eta gaian adituak diren beste hiru pertsonak ebatziko dute film labur onenak zeintzuk diren, horretarako kalitate artistikoa, sormena, originaltasuna, maila teknikoa, produkzioa eta kontzeptua bera kontutan hartuz. Eta azaroaren 29an, 19:30ean, Kultur Leioan egingo dute sari banaketa. Lehen bi sari emango dituzte, gaztelerazko kategorian bata, eta euskarazkoan bestea, eta 1.000 eurona jasoko dituzte egileek; 2. saria, aldiz, 700 eurokoa izango da, eta herriko lanik onenarena 400 eurokoa.\nLan guztiak ikusgai izango dira Kultur Leioaren webgunean, eta sari banaketa ekitaldian ere proiektatuko dituzte. Hasi zaitezte zuenak prestatzen!


Gerra zibila eta deshobiratzeen inguruko hitzaldia emango du ostegunean Aranzadiko Lourdes Herrastik\nBaleike 2016-04-26 11:16 Gizartea\nGerra Zibilean eta haren ondorengo urteetan errepresaliatuak izan zirenen gorpuak berreskuratzeko lan handia ari da egiten Aranzadi zientzia elkartea. Horren inguruko hitzaldia eskainiko du ostegun honetan Aranzadi elkarteko kide Lourdes Herrastik. Saioa 15:15ean izango da, Aita Mari zinean.\nHaurren nortasunaren garapenari buruzko saio irekia\nBaleike 2016-04-26 09:44 Gizartea\nHaurren garapenari buruzko formakuntza saioa egingo da bihar, asteazkena, Sagarbideko eraikinean (17:30ean) Zumaiako Herri Eskolako Lubaki Elkarteak antolatuta. Saioa doan da eta interesa duen edonori dago zabalik.\nBIDEOA: Txonperekin izurdeak ikustera\nBaleike 2016-04-25 13:58 Gizartea\nGuk uste baino zetazeo espezie gehiago bizi dira Kantauri itsasoan, gure kostaldetik oso gertu. Jon Txonpek Luma belaontzian eraman gaitu, izurdeak ikustera. Esperientzia ederra benetan. Maiatzeko aldizkarian argitaratuko dugu Txonperi egindako elkarrizketa, irteerako argazkiekin. Bitartean, goizpasa gogoangarriak emandakoa jaso dugu bideo honetan.\nErrefuxiatuen aldeko janari bilketa egingo da ikastetxeetan eta saltokietan\nZUMAIAKO ERREFUXIATUEN HARRERA TALDEA\t2016-04-25 11:00 Gizartea\nApirilaren 25etik 29ra errefuxiatuen aldeko janari bilketa egingo da Zumaiako ikastetxeetan. Apirilak 29 ostiralean eta 30 larunbatean, berriz, Eroski eta Dia saltokietan bilduko da janaria.\nElkarlana Zaporeak ekimenarekin\nUrola Kostako Hitzari aurreko urteetako diru laguntza emateko eskatuko diogu Udalari, mozio bidez\nEH Bildu Zumaia\t2016-04-23 14:52 Gizartea\nIazko diru laguntza %82 jaistea erabaki zuen Udal gobernuak aurtengo aurrekontuetan. 28.650 euro jasotzetik 5.000 euro jasotzera igaroko da HITZA.\nArratsaldean kostako errepidea moztuko da Zumaiatik Zarautzera, Aizarnazabalgo duatloia dela eta\nBaleike 2016-04-23 11:19 Gizartea\n15:00etatik 17:30era kostako errepidea itxita egongo da Zumaiatik Zarautzera joateko, Aizarnazabalgo duatloia dela eta. Garraio publikoari baino ez zaio pasatzen utziko.Zarauztik Zumaiara etortzeko erraia libre zabalik egongo da, Zumaiako Udaltzaingoak informatu duenez.\nIsabel Urbina hil da, urte gehien zituen zumaiarra\nBaleike 2016-04-23 10:29 Gizartea\n101 urterekin hil da gaur Isabel Urbina Aramendi. Zarautzen jaioa, Zumaiara ezkondu zen Juan Jose Zinkunegirekin, eta orduz geroztik gure artean bizi izan da. Urte gehien zituen herritarra zen.\nMaiatzak 1eko planteamendua zehazteko bilera, gaur, Gaztetxean\nBaleike 2016-04-22 14:03 Gizartea\nMaiatzak 1ean Langileen Nazioarteko Eguna gogoratzen da. Egun horren inguruko planteamendua zehazteko bilera deitu du Zumaiako Gazte Blokeak. Gaur egingo da bilera, 19:00etan, Torreberri Gaztetxean.\nPSE-EEk EAJ eta EH Bildu kritikatu ditu Deba eta Donostia artean gautrena ezartzearen aurka agertu direlako\nBaleike 2016-04-22 11:37 Gizartea\nEuskal sozialisten taldeak asteburuetan Deba eta Donostia arteko gautrena jartzeko eskaera eraman zuen atzo Legebiltzarrera. Proposamenak aldeko 25 bozka eta aurkako 47 jaso zituen. Hori dela-eta, PSE-EEk EAJren eta EH Bilduren jarrera kritikatu du, kontrako botoak emateagatik.\nDeba eta Donostia artean gaueko trena jartzeko eskatuko du PSE-EEk Legebiltzarrean\n(BIDEOA) Benito Etxabe: Musika kontuetan apaizen eraginez\nEuskara Txanpan\t2016-04-22 10:30 Gizartea\nArtadi auzoko Gorostiagaundi baserrian jaio zen Benito Etxabe. Umea zela, Artadi auzoan organo-jotzailea behar zenez, auzoko baserritar guztien artean musika-eskolak ordaindu zizkioten. Artadi auzoko elizan ikasi zuen musika eta organoa jotzen Zumaiako irakasle batekin. Lehenengo irakaslea Nemesio Etxaniz izan zuen. Artadi auzoko organo-jotzailea izan da 60 urtez. Angulak harrapatzen ere nabarmendu da.\nAsteburuan iparra nagusi, beraz hodeiak, fresko eta euria ere bai\neguraldia\t2016-04-22 10:17 Gizartea\nBadator asteburua eta eguraldiak okerrera egingo du. Atlantikoan antizikloia kokatuko da, lehen borraska bat zegoen tokian, eta hortik iparra bidaliko digu, gainera Europa osora aire masa hotz bat iritsiko da eta gurean ere zerbait nabarituko da aire hotz hori. Beraz, iparra nagusituko da eta horrekin batera frontexkaren bat ere iritsiko zaigu, eta horrek hodeiak eta […]\nSurfriderrek larunbatean egin behar zuen ekintza bertan behera geratu da\nBaleike 2016-04-22 10:07 Gizartea\nSurfrider elkarteak larunbatean Inpernupeko kalan egitekoa zuen hondakinen jasotze eta sailkatzea bertan behera geratu da eguraldiaren eta itsaso txarraren iragarpenengatik. Ekintza hau zehaztu gabeko beste egun batera atzeratuko dutela adierazi dute.\nInpernupen pilatutako hondakinak jaso eta sailkatuko dira larunbatean\nKolonbiako Cali hirian, Zumaian bezala\nBaleike 2016-04-21 19:00 Gizartea\nHainbat faktore medio, Zumaia gero eta ezagunagoa da euskal mugetatik kanpo. Baina, ba al zenekiten ‘Zumaia’ izeneko jatetxe bat dagoela Kolonbiako hirugarren hiri handienean?\nBIDEOA: Harraldea airetik\nBaleike 2016-04-21 11:20 Gizartea\nMakina bat bideo grabatu dira azken urteotan Zumaia eta Deba arteko harraldean. Zein baino zein ederragoak dira. Oraingo honetan Heliworx dron etxeak egindakoa duzue hemen. Irudi ederrak, inongo zalantzarik gabe.\nBaleike 2016-04-21 10:51 Gizartea\nSurfrider España elkarteak antolatutako Plastikozko itsasoak izeneko egitasmoak Zumaian izango dute hitzordua larunbat honetan. Goizeko 11:30etik aurrera, Inpernupeko kalan bildutako hondakinak jaso eta sailkatuko dituzte.\n‹‹ Aurrekoak 1 2 3 4 ... 73 74 75 76 77 78 79 80 ... 147 148 149 150 Hurrengoak ››


Ipar/hego ala ezker/eskuin? | Ruben Sánchez Bakaikoa\nHasiera > gora herriak!\t> Ipar/hego ala ezker/eskuin?\nurtarrila 28, 2013 arlotea\tUtzi iruzkina Go to comments\nNeuk ere errazago biratzen dut lepoa Hegoaldera Iparraldera baino. Baina ez da eguraldi edo latitudeagatik: herri-borrokei, ezkerrera, begiratzeagatik baizik.\nIparraldeko lagun batekin txateatzen, esaten zidan zenbat kostatzen zaien beren inguruan Venezuela eta Chavezen alde jardutea -zirkulu abertzaleez ari zela uste dut-. Nik esan nion hegoaldean ere maiz entzuten ditudala ‘populismoa’, Hugo Chavez-ek presidente daramatzan urteak, luze(egi) hitz egiten duela… Zorionak eman beharko zaizkie Chavezen gainean pertsonajea eraiki duten hedabideei. Euskal borrokalarien gainean mespretxuz, isekaz ala ixiltasun konplizeaz jarduten duten berberak dira, baina, antza, nazioarteaz ari direnean sinesgarritasun handiagoa ematen diegu.\nNik ez dut Iparraldera begiratzeko traba fisiologikorik. Badago nora: Grezia, Irlanda, Eskozia, Bretania, Països Catalans, Islandia, Sardinia, Marinaleda, europear ezkertiarrak… Marcosek zioen ‘behean eta ezkerrean’ daude baita ere Palestina, Sahara, Kurdistan, Txetxenia, Egipto, Mali, Libia, Siria… eta beste ehunka herri.\nEzkertiar eta abertzale garelako izan dugu eta izango dugu ezkerrerari eta herri borrokei begiratzeko joera. Baina joeraz gain: biharko Euskal Herria langileena, euskararena, Ama Lurarrarena, emakumeena, pertsonena izango bada; nora begiratu beharko dugu ba? Noren eskua hartu? Obamarena? Europar Batasunarena? Putinena?\nPolitika egin behar da bai, utopiara bidean denetarik egin behar delako. Baina Monzonek Anoetan esan zuen gisan, EH txiki polit honentzat ‘zuek utopikoek lortuko dezute askatasuna!’. Eta munduko herri eta herritar utopikoak ditugu bide-lagun.\nPintxo-pote Goodbye Europar Batasuna


Tubacexen eskutitza langileei; hitz goxoekin idatzitako grebaren kontrako torpedoa - Aiaraldea - Aiaraldea.eus\nTubacexen eskutitza langileei; hitz goxoekin idatzitako grebaren kontrako torpedoa\nAitor Aspuru Saez 2021-05-19 09:34\nPentsiodunen mobilizazioa Tubacexeko Laudioko lantegiaren aurrean. / Aiaraldea.eus\nAtzo zabaldu zen Jesus Esmoris Tubacexeko kontseilari delegatuak enpresako langileei bidalitako eskutitza. Hasierako hitzak konkordia iradokitzen badute ere, zuzendaritzaren ordagoa da eskutitza. Esmorisek eskatzen die greba uztea, kaleratzeak onartuta, eta lan baldintzak okertzea hurrengo urteetan.\nPasa den astean bilera egin zuten Tubacexeko ordezkari sindikalek eta zuzendaritzak eta emaitzak ez ziren emankorrak izan. Grebalariek piketeei eusteko konpromisoa berretsi zuten eta handik eta egun gutxira etorri da enpresaren erantzuna.\nAtzo hainbat hedabidek zabaldu zuten Jesus Esmoris kontseilari delegatuak berak langileei bideratutako eskutitza eta mezua hitz lasaigarriekin hasten bada ere, ez da zaila sumatzea grebaren kontrako torpedoa jaurtitzen saiatu direla enpresatik.\nHitz goxoen atzean, mehatxua\nEsan bezala, Esmorisen testua ahalik eta modurik baketsuenean hasten da, baina Tubacexek mantendu duen diskurtsotik koma bakarra aldatu gabe. Hau da, kaleratzeak merkatuaren aldaketa estrukturalaren ondorioa direla eta hori ez dela inoren errua, ez zuzendaritzarena, ez langile kaleratuena.\nHori esan ostean, kontseilariak argi eta garbi esaten du eurentzat egun dagoen arazo bakarra greba dela. Horrekin bukatu beharra dagoela nabarmentzen du eta horretarako maiatzaren 31n agortuko den proposamena iradokitzen du.\nZuzendaritzaren proposamena, nola ez, ohiko portaerara itzultzen da. Eskaintza itxia da, ezin dena ukitu, eta langileek maiatzaren 31ra arte baino ez dute izango baiezkoa emateko.\nProposamena: kaleratzeak onartu, lanera itzuli, gutxiago kobratu\nGauzak horrela, Tubacexek mahai gainean jarri duenak hiru ildo ditu:\nKaleratzeak mantendu. Gehienez, lanposturik gabe geratu direnentzat 5.000 euro aurreratzea planteatzen du enpresak. Hori ez litzateke inolako oparirik izango, epaiketa bukatu ostean, baliatuko baititu enpresak kalte-ordainari aurre egiteko. Alegia, epaiak diru kopuru handiagoa ezartzen badio Tubacexi langile bakoitzeko, osatu beharko du 5.000 euro horietatik gora. Gainera, kaleratuen itzulerari dagokionez, Esmorisek "borondatea" aipatzen du bakarrik. Hau da, ez du inolako bermerik ematen. Zentzu horretan, "konpromisoa" litzateke barne promozio bidez betetzen ez diren kontratazioen erdia kaleratuei eskaintzea. Aintzat hartzen bada Tubacexek aipatzen duela sekulako krisialdia egongo dela, ez dirudi horrelako kontrataziorik egongo denik. Ahaztu ezin den beste alde bat da, itzulera horietan, enpresak berak hautatuko lituzkeela beharginak eta euren lan baldintzak banaka negoziatuko liratekeela, hau da, lan hitzarmenetik kanpo. Gainera, kaleratzeen eta grebaren inguruan Esmorisek iradokitzen du epaiketa amaitu arte -alde biek helegitea jarriko baitiote lehen epaiari- hainbat hilabete igaro daitezkeela (2022ko hasiera) eta hori ez dela bideragarria enpresarentzat. Hortaz, lanuztea amaitzea da lehen exijentzia.\nSoldatak murriztea: 2021ean agortuko da indarrean dagoen lan hitzarmena eta Tubacexeko zuzendaritzak nahi duena bistakoa da: Kaleratzeak aprobetxatu lan baldintzak okertzeko. Modu orokorrean, soldata igoerarik ez dela egingo ziurtatzen dute eta zehaztasun gabeko adierazpenak egiten dira, oinarrizko soldatak eta landaldiak aipatuta, argitu gabe horrek zer esan nahi duen.\nEnplegua bermatzea? Tubacex taldeak dio egungo langile kopurua ez dela murriztuko, baina aintzat hartu beharra dago hori esaten duela 329 langile kalean utzi ostean: 200 behin-behinekoak eta 129 finkoak. Hortaz, ez dirudi ahalegin handia denik.\nEskutitza, greba apurtzeko saiakera\nEsmorisen testu osoan hobekuntza bakarra agertzen da: negozio bolumenaren %1 inbertsioetara bideratzea. Alegia, sindikatuek eskatutako puntua. Beste hitz batzuetan, kontseilariak sinatutako testu osoan irakurri daitekeena langileen kalterako da, hori kenduta.\nOndorioz, zergatik egingo luke enpresak publiko eskutitza? Dudarik gabe, zuzendaritzak nahi izan du hedabideek azpimarratzea lanpostuak bermatuko direla eta inbertsioak egingo direla, beste guztia alde batera utzita. Eta hala izan da kasu askotan.\nKomunikazio estrategia horrekin, Tubacexek eztabaida sustatu nahi du grebalarien artean, ikusteko batasun sindikalak irauten duen, herri babesa luzatzen den eta, bide batez, grebarekin amaituta, lan hitzarmen berria -bere mesederako- ezar dezakeen.\nEgitasmo hori aste honetan egin du, zeinean langileek 100 egun beteko dituzten greba mugagabean, eta ez dirudi kasualitatea. Momentuz, sindikatuek ez diote erantzun, baina bihar elkartuko dira gaia lantzeko.


Olaberria: Hiru sektore nortasun bat ontzeko : Goierriko Hitza\nTurismo gidek Goierriko balkoitzat izendatua dute Olaberria. Argazkietan usu atera ohi da herri kaskoa, San Joan Bataiatzailearen elizak muinotik menderatua eta belardi berdeek inguratua, atzean Aralarko Txindokiren isla zorrotzak zipriztinduta. Olaberriaren izaerari omen egiten dio, baina erdi bati bakarrik. Oso bestelako herria ere bai baita, kilometro pare bat beherago. Gipuzkoan toki askotan bezala, Olaberrian ere bat egiten dute landa eremuak eta industria eta merkataritza gune handiek. Baina badirudi oreka aurkitu diotela elkarri. Ezin daiteke uka industriala denik: industrian egiten da Olaberriko jarduera ekonomikoaren %75. Ehun enpresa baino gehiago daude udalerrian, Arcelor Mittal —1955ean eratu zuten, eta 34.000 metro koadro hartzen ditu—, Carrefour, Lidl, Laulagun eta Hine erraldoiak, tartean. Denen artean, 2.000 lanpostu baino gehiago dituzte. 2016ko erroldaren arabera, berriz, 941 lagun bizi dira Olaberrian. BPG barne produktu gordinari zegokionez, Gipuzkoako udalerri aberatsena zen 2015ean: 182.738 euro biztanleko. Zamudiok bakarrik gainditu zuen Araba, Bizkai eta Gipuzkoan. Krisiaren aurretik, 2008an, 213.788 eurokoa zuen. Olaberrian dauden enpresek 175 milioi euroko aberastasuna sortzen dute guztira. Udalerriak apustu sendoa egina dauka industrialdeekin, aspalditik. Ihurreko gasolindegi zaharra da lekuko, estilo arrazionalistan eraikia, 1951n, JM Aristrain altzairutegiaren alboan. Karobi, Altune, Harizti, Iñausti, Basozabal eta Ibaiondo industrialdeak ditu gaur egun. Herri gazte, herritar zahar\nOlaberriko herrigunea./Aimar Maiz\nGoierriko enplegu sortzaile handienetakoa izateaz gain, eskualdearen hornitzaile ere bada Olaberria. Merkataritza gune handiak ditu altzairutegiaren pare-parean. Bi gasolindegi, automobilismo zirkuitu bat —Gipuzkoako bakarretakoa—, beilatokia eta meskita bat ere bai. Olaberritik hornitzen dira, esate baterako, norbere sektoreetan lider diren produktu asko: prezio apaleko ardoak (Elosegi ardotegia), gaztak (Aldanondo), haize errota handientzako errodamendu koroak (Laulagun), altzairua —Arcelorrek urteko milioi bat tona ekoizteko plana dauka, inoizko handiena—, eta industria automatismo eta muntatzeak (Hine). Hein berean, ordea, erronkak ere baditu Olaberriak, eta ez makalak. Biztanleriaren galera geratzea da bat. XX. mendearen lehenengo erdian 500-600 bizilagun zeuzkan; 1960an, 1.011 lagunera igo zen errolda; eta 1970ean, 1.520ra, industrializazioaren eraginez. XXI. mendera 904 doirekin sartu zen. Berreskuratzen ari da azken urteotan, 950en inguruan jarrita.\nOlaberrian industria da jarduera ekonomikoaren %75; Gipuzkoan, udalerri aberatsena da BPGari dagokionez Azken urteetan, mantentzen ari da biztanle kopurua, baina zahartze tasa handia du: 65 urtetik gorakoak dira %29\nBiztanleriaren zahartzeari aurre egitea da erronka bat. Gipuzkoako zahartze tasa handiena du Olaberriak: %28,9 dira 65 urtekoak eta hortik gorakoak. Hainbeste, ezen adinekoentzako ludoteka baitauka herriak, Ihurre auzoan. Auzune hori berreskuratzea da etorkizun hurbilerako beste plangintza bat. 2015eko abenduaren bukaeran bihurtu zen urbanizazioa udal jabetzakoa, Arcelor Mittalena baitzen. Aristrain enpresariak eraiki zuen, 1957an, langileentzat. Bizilagunak ari dira erosten bertako etxebizitzak —221 daude—, orain arte langileen errenta sistemarekin funtzionatu ondoren. Ihurren bizi dira Olaberriko biztanleen erdiak, eta %50etik gorakoa da hango zahartze tasa. Lehen sektorea ere, gailen Zaharrentzat egokitzen ari dira Oria ibaiaren ibarreko auzoa, eta haurrentzat izendatu dute 342 metroko garaieran airoso dagoen herri kaskoa. Gaur egun, 55 bat haur dabiltza Olaberriko herri eskolan, udal pilotalekuaren alboko eraikinean. Haur eskola ere badute, hain justu duela urte gutxi Ihurreko eskola zaharretatik kaskora lekuz aldatua; baita ludoteka eta berriki irekitako ikastxokoa ere. Landa eremuak lehen sektore indartsua eta askotarikoa du ondoan, eta industrialdeekiko kontrastea handitzen du horrek. 45 baserri ditu, bost auzotan barreiatuta. Txakolin ekologikoa ekoizten da Olaberrian, Getariako izendapena duena; Ibarrako piperrak, behi esne ontziratua, txekor haragia eta Idiazabalgo gazta dira herriko nekazaritza ekoizpenak, besteak beste. Olaberria, ofizialki, 1804ko urriaren 15ean bereizi zen Lazkaotik, eta udalerri da ordutik. XVI. mendekoak dira lehen aipamenak. Herri gaztea da adinez, eta, adinekoak ondo zaintzeko, etorkizunaren berme diren haurrak sustraitzeko, eta herriaren bi izaerak nortasun bakar bihurtzeko eginahalean ari dira gaur egun.


author_facet:"Castillo, Juan Carlos Martin" topic_facet:"Sistema elektrikoak, pneumatikoak eta hidraulikoak (Modulua - LOE)" topic_facet:"Automatizazioa eta robotika industriala (Heziketa Zikloa - LOE). Goi maila"\nEgilea: Castillo, Juan Carlos Martin Proposatutako gaia: Sistema elektrikoak, pneumatikoak eta hidraulikoak (Modulua - LOE) Proposatutako gaia: Automatizazioa eta robotika industriala (Heziketa Zikloa - LOE). Goi maila\n1 Automatismo elektrikoak, pneumatikoak eta hidraulikoak 1 Automatizazio industrialeko sistemen integrazioa (Modulua - LOE) Automatizazioa eta robotika industriala (Heziketa Zikloa - LOE). Goi maila 1 Ekipamendu eta instalazio termikoak (Modulua - LOE) 1 Elektrizitatea eta automatismo elektrikoak (Modulua - LOE) 1 Elektrizitatea eta elektronika (Lanbide Arloa - LOE) Gehiago ... 1 Elektronika industrialeko tresneriaren mantentzelanak (Modulua - LOE) 1 Fabrikazio mekanikoa (Lanbide Arloa - LOE) 1 Fabrikazio mekanikoko diseinua (Heziketa Zikloa - LOE). Goi maila 1 Fabrikazio mekanikoko produkzioaren programazioa (Heziketa Zikloa - LOE). Goi maila 1 Fabrikazio mekanikoko sistema automatikoen programazioa (CAM) (Modulua - LOE) 1 Fabrikazioaren automatizazioa (Modulua - LOE) 1 Industria-automatismoak (Modulua - LOE) 1 Instalazio elektriko eta automatikoak (Heziketa Zikloa - LOE). Erdi maila 1 Instalazioa elektrikoak eta automatismoak 1 Instalazioa eta mantenimendua (Lanbide Arloa - LOE) 1 Lanbide Heziketa 1 Mantentze-lan elektromekanikoa (Heziketa Zikloa - LOE). Erdi maila 1 Mantentze-lan elektronikoa (Heziketa Zikloa - LOE). Goi maila 1 Mekanizazioa (Heziketa Zikloa - LOE). Erdi maila 1 Mekatronika industriala (Heziketa Zikloa - LOE). Goi maila 1 Sistema automatizatuak (Modulua - LOE) 1 Sistema elektrikoak eta automatikoak (Modulua - LOE) 1 Sistema elektrikoak eta elektronikoak (Modulua - LOE) Sistema elektrikoak, pneumatikoak eta hidraulikoak (Modulua - LOE) 1 Sistema elektroteknikoak eta automatizatuak (Heziketa Zikloa - LOE). Goi maila 1 Sistema eta zirkuitu elektrikoak (Modulua - LOE) Guztiak ikusi ... gutxiago ...


Khalifa Haftar - Wikipedia, entziklopedia askea.\nAjdabiya, 1943ko azaroaren 7a (76 urte)\n(1964ko irailaren 16a - 1966)\nLibyan armed forces (en)\nLibyan civil war (2014–present) (en)\n2011–present Libyan factional fighting (en)\nLibyan Crisis (en)\nNational Front for the Salvation of Libya (en)\nKhalifa Belqasim Haftar (arabieraz: خليفة بلقاسم حفتر; Ajdabiya, 1943 aldean) libiar militarra da, Libiako Armada Nazionalaren buruzagi gorena 2014tik aurrera.\nAjdabiyan jaio zen, Zirenaika eskualdean, 1943 aldean. Bengaziko akademia militarrean ikasi zuen 1964-1966 bitartean, Sobietar Batasunean trebatu zen. Idris erregearen aurkako estatu kolpean parte hartu zuen 1969an. Kadafi koronelak boterea hartu zuen orduan, eta haren hurbileko aliatua izan zen Haftar. Estatu nagusiaren buruzagitza eman zion Kadafik. Bien arteko harremana 1980ko hamarkada bukaeran okertu zen. Izan ere, Txadeko gerran Libiako indarrak zuzendu zituen Haftarrek. Txadeko armadak preso hartu zuen, baina Kadafik ez zuen onartu Libiako soldadurik gatibu zegoenik Txaden. Haftar AEBetan erbesteratu zen, eta CIAren egoitzatik hurbil hartu zuen etxea, Langleyn.\n2011n itzuli zen Libiara, Kadafiren aurkako matxinada eta NATOren esku hartzea hasi ondoren. Handik aurrera, itzalpean eratu zuen bere agintepeko indar militarra, Tobrukeko gobernuaren adar militar bilakatu zena; gobernu horrek kontrolpean zuen Libiako ekialdea eta hego-mendebaldea, baina mendebaldeko zati gehiena, Tripoli hiriburua eta Misratah hiria barne, GNC Kongresu Nazional Nagusiaren eraginpean zegoen. 2014ko maiatzean, Egiptok eta Saudi Arabiak emandako laguntza militarrari esker, milizia islamisten aurkako Duintasuna Operazioa abiarazi zuen, baina gerra fronteak bere horretan iraun zuen.\n↑ Zubimendi, Mikel. Irabazlerik izango ez duen gerra totala lehertzear da Libian. Naiz egunkaria, 2019ko apirilak 7, naiz.eus . Noiz kontsultatua: 2019-4-8.\n↑ Khalifah Haftar – a new Al-Sisi in Libya. middleeastmonitor.com . Noiz kontsultatua: 2019-4-8.\n↑ a b Rodriguez, Mikel. Militar boteretsua Libiako anabasan. Berria egunkaria, 2015eko maiatzak 20, CC BY-SA 4.0, berria.eus . Noiz kontsultatua: 2019-4-8.\nWikimedia Commonsen badira fitxategi gehiago, gai hau dutenak: Khalifa Haftar\nOrriaren azken aldaketa: 9 apirila 2019, 17:15.